ΠΡΟΣ ΚΥΒΕΡΝΩΝΤΕΣ – ΜΗ ΜΑΣ ΜΙΣΕΙΤΕ | Ανάλυσέ το\nHome›Cu(φρι)l(α)ture›More›ΠΡΟΣ ΚΥΒΕΡΝΩΝΤΕΣ - ΜΗ ΜΑΣ ΜΙΣΕΙΤΕ\nΠΡΟΣ ΚΥΒΕΡΝΩΝΤΕΣ - ΜΗ ΜΑΣ ΜΙΣΕΙΤΕ\nΕΝΩΠΙΩΝ ΥΜΩΝ ΚΑΙ ΗΜΩΝ - ΑΡΜΟΔΙΩΝ ΕΝ ΓΕΝΕΙ\nμεταξύ μας σα να λέμε\nΑξιότιμοι κ. κ. κυβερνώντες,\nΜε το κείμενο αυτό, θα ήθελα να σας παραθέσω κάποιους προβληματισμούς και ερωτήματα μου. Την παρούσα χρονική στιγμή αντικρίζω για 13η μπορεί και 14η ή 15η συνεχόμενη φορά, το μήνυμα στο κινητό μου από τον οικείο Σύλλογο: ‘’οι κύριοι συνάδελφοι καλούνται να απέχουν από τα καθήκοντα τους εως …’’, ‘’σας ενημερώνουμε, πως κατόπιν αποφάσεως της ολομέλειας των δικηγορικών συλλόγων, καλείστε να απέχετε από τα καθήκοντα σας εως..’’, ‘’ γνωστοποιείται στους κ. συναδέλφους η παράταση της αποχής τους εως..’’, ‘’ανακοινώνεται στους κ. συναδέλφους η συνέχιση της αποχής από τα καθήκοντα τους εως..’’. Κατόπιν τούτων, επιτρέψτε μου να σας θέσω τα ταπεινά πλην γνήσια ερωτήματά μου. Απαντήστε μου σας παρακαλώ, γιατί μας μισείτε; Και εάν όχι εσείς γιατί θέλετε να μας μισεί ο υπόλοιπος κόσμος; Όποιον και αν συναντήσω, είτε δε γνωρίζει για την κλινική πια περίπτωση μας είτε ακόμα και εαν έχει γνώση αδιαφορεί, διότι φροντίζετε να του δώσετε τροφή για άλλα αφόρητα ζητήματα και θεωρεί, πως είμαστε οι μόνοι που παραμένουμε αλώβητοι από την κατάσταση αυτή. Εσφαλμένο αλλά κατανοητό. Εμάς, όμως δεν θέλετε, ως φαίνεται, να μας κατανοήσετε. Σας ερωτώ. Γιατί αφήσατε και αφήνετε, τόσους αξιόλογους εν ενεργεία και εν δυνάμει συναδέλφους, να διδαχθούν και να διδάσκονται τους νόμους σας, τα προεδρικά σας διατάγματα, τις εγκυκλίους, τις ευρωπαϊκές οδηγίες, να μάθουν να τους/τις εφαρμόζουν, να τους/τις επεξηγούν στους συμπολίτες τους και να τους/τις προσαρμόζουν στις ανάγκες τους, ενώ δεν είστε οι ίδιοι σε θέση να τηρείται; Γιατί μας δώσατε τη δυνατότητα να κατανοήσουμε τον ορισμό του κράτους δικαίου; Για να δούμε πόσο κατάφωρα καταστρατηγείται αλλά και όταν δεν καταστρατηγείται να δούμε την παραμονή του στο συρτάρι σαν απλό ορισμό σε λεξικό; Δυστυχώς ή ευτυχώς, δε γεννηθήκαμε όλοι για να γίνουμε η δασκάλα με τα ξανθά μαλλιά. Όχι, δεν αναφέρομαι στην αείμνηστη αγαπημένη ηθοποιό, ούτε στο επάγγελμα του παιδαγωγού, αναφέρομαι στις πεπατημένες αξίες που εξακολουθείτε να διασκορπίζετε στους πολίτες σας και σε μένα φυσικά, περί ανάγκης απορρόφησης από τον δημόσιο τομέα και της δια βίου σωτηρίας από αυτόν. Κάποιος πρέπει να παραμείνει και να εργαστεί ελευθέρα για να κυλήσει αυτός ο μοχλός, σκουριασμένος πια. Σας ερωτώ ξανά. Γιατί δεν μας το επιτρέπετε; Προαναγγείλατε, απειλητικά θα έλεγα, τι επίκειται και εν συνεχεία το αφήσατε να αιωρείται αόριστα, παρατείνοντας την ολοένα αυξανόμενη αγωνία και φυσικά την αποχή αυτή, το δικαίωμα μας που αναλογεί στις τωρινές σας εξαγγελίες. Δεν θέλετε να δώσετε τη χαριστική βολή; Μην τη δώσετε. Δώστε μας όμως και πάλι τη δυνατότητα να παλέψουμε εδώ για τους νόμους, τα δικαιώματα και τα έννομα αγαθά που διδαχθήκαμε αλλά και να διατηρήσουμε την αξιοπρέπεια της αυτοσυντήρησης. Μην μας μισείτε, απλώς ακούστε μας. Δώστε μας πίσω τις προθεσμίες μας, την υγιή δικάσιμο, την κατάθεση, την παράσταση, την καθημερινότητα μας. Μην μας μισείτε και μην αφήνετε τον υπόλοιπο κόσμο να πιστεύει, πως είμαστε άξιοι της μοίρας μας. Ακούστε μας.\nΓνωρίζω, πως το παρόν κείμενο προφανώς και δε φέρει τη μορφή ενός συνηθισμένου και νομότυπα συνταγμένου εξωδίκου εγγράφου. Αντιλαμβάνομαι όμως, πως έχετε πάψει να τηρείται τους τύπους και τα νόμιμα, για αυτό σας το μεταφέρω έτσι απλά, παράτυπα αν θέλετε, μήπως με αυτό τον τρόπο γίνει αποδεκτό. Κατανοώ επίσης, πως δεν μπορώ να σας καλέσω εντός 3, 5, ή 15 εργάσιμων ημερών να ανακαλέσετε, να προβείτε σε διόρθωση, να απαντήσετε… Ο λόγος; Διότι για όλους εμάς δεν είναι πια εργάσιμες αυτές οι μέρες. Υπάρχει συνεπώς μια καταφανής δυσαναλογία.Αφήστε μας λοιπόν να εργαστούμε και μη μας μισείτε.\nΌποιος αρμόδιος ας επιδώσει, προς γνώση μόνο.\nΣυνεχίζεται η δικηγορική αποχή έως Μεγάλη Δευτέρα ...\nΑπέρριψε αίτημα για προσωρινή αναστολή της πανελλαδικής ...


Επιστήμονες «ανέστησαν» εξαφανισμένο βάτραχο - Flashnews.gr\nΕπιστήμονες «ανέστησαν» εξαφανισμένο βάτραχο\nΣτο πλαίσιο του προγράμματος οι επιστήμονες εμφύτευσαν DNA από κατεψυγμένα κύτταρα του Rheobatrachus silus σε υγιή ωάρια ενός άλλου είδους βατράχου, που θεωρείται ο κοντινότερος συγγενής του.\n«Κάναμε μακρύ δρόμο. Αυτό που μας ενθουσίασε περισσότερο είναι ότι είδαμε ένα έμβρυο να αναπτύσσεται από το πρώτο 24ωρο», δήλωσε ο επικεφαλής της μελέτης, Δρ, Michael Mahony. Ο βάτραχος Rheobatrachus silus διέφερε σημαντικά από τα υπόλοιπα είδη. Κατάπινε τα αυγά του και τα «κυοφορούσε» στο στομάχι του, μέχρι να τα γεννήσει από το στόμα.\nΤα αίτια εξαφάνισης του είδους δεν είναι γνωστά, ωστόσο οι επιστήμονες είναι αισιόδοξοι για την εξέλιξη του προγράμματος και πιστεύουν ότι θα καταφέρουν να «αναστήσουν» τον χαμένο βάτραχο. Σύμφωνα με τους ερευνητές τα εμπόδια είναι πολλά, ωστόσο αν το πρόγραμμα στεφθεί με επιτυχία μελλοντικά θα μπορούσε να εφαρμοστεί και σε άλλα εξαφανισμένα είδη.\nΗ κλωνοποίηση εξαφανισμένων ειδών δεν είναι καινούριο εγχείρημα. Το 2009 ένας εξαφανισμένος αίγαγρος των Πυρηναίων, ή αλλιώς μπουκάρδο, γεννήθηκε από μια κοινή κατσίκα.\nΣτα ωάρια της κατσίκας είχε εμφυτευθεί DNA που διασώθηκε από το τελευταίο μπουκάρδο, λίγο μετά τον θάνατό του από πτώση δέντρου.\nΤο κλωνοποιημένο ζώο έζησε μόλις επτά λεπτά και πέθανε λόγω προβλημάτων στους πνεύμονες.Το μπουκάρδο ήταν ένα αγριοκάτσικο, βάρους περίπου 110 κιλών, με μακριά κέρατα. Το τελευταίο άτομο του είδους πέθανε το 1999. Κύριο αίτιο της εξαφάνισης θεωρείται το ανελέητο κυνήγι του ζώου.\nΠαρασκευή, 22 Μαρτίου 2013, 17:08


Από φέτος οι αλλαγές στον τρόπο εισαγωγής στα πανεπιστήμια | Capital\nΤετάρτη, 16-Δεκ-2020 17:05\nΟ ένας από τους δύο άξονες των αλλαγών που έχει προτείνει το υπουργείο Παιδείας αφορά στον τρόπο καθορισμού των βάσεων εισαγωγής. Αρχικά, ανά επιστημονικό πεδίο θα λαμβάνεται υπ' όψιν ο μέσος όρος των επιδόσεων των υποψηφίων του πεδίου σε όλα τα μαθήματα. Ο μέσος αυτός όρος θα είναι και η γενική βάση εισαγωγής όλων των τμημάτων του επιστημονικού πεδίου. Ωστόσο, η γενική αυτή βάση εισαγωγής θα λειτουργεί ως "βάση αναφοράς", αφού προβλέπεται ένα είδος αυτονομίας για κάθε τμήμα, να αυξομειώσει τη βάση εισαγωγής του σε σχέση με αυτή. Δηλαδή, προβλέπεται ένα εύρος ποσοστών της βάσης εισαγωγής, που μπορούν να επιλέξουν τα τμήματα, ανάλογα τη ζήτηση ή τις απαιτήσεις τους.


A bug in social media! | suit.gr\nΖούμε σ’ένα κόσμο, διαδικτυακό.\nΤα social media αποτελούν κομμάτι της καθημερινότητάς μας, της δουλειάς μας. Τα κλασικά μέσα, δίνουν τη θέση τους στα digital media. Αυτή η εξέλιξη, όμως, δε σημαίνει ότι απολαμβάνει την πλήρη αποδοχή.\nΣυγκεκριμένα, στο χώρο του marketing, πολλά brands αναρωτιούνται αν πραγματικά πρέπει να δώσουν σημασία και βάρος στην παρουσία τους, στα social media. Αν τελικά κερδίζουν ή ζημιώνονται ακολουθώντας το ρεύμα της εποχης.\nΘα απαντήσω στις όποιες ανησυχίες, με ένα αντιπροσωπευτικό παράδειγμα. BugOut. Έτσι λέγεται μια μικρή εταιρεία απολύμανσης, στη νότια Καλιφόρνια, που αποφάσισε να κινηθεί ενεργά, σε Facebook και Twitter.\nΈχοντας ελάχιστους fans, ξεκίνησε τη στοχευμένη επικοινωνία και διαφήμιση των υπηρεσιών της. Αρχικά, στόχος ήταν μόνο οι μεσίτες της περιοχής, που δραστηριοποιείται. Και για αρχή, αυτό ήταν αρκετό. Με έξυπνες και to the point εικόνες, που απεικόνιζαν σπίτια κατεστραμένα από τερμίτες και άλλα ζωύφια, κατάφερε να δεσμεύσει το ενδιαφέρον του κοινού και να αυξήσει τους fans και followers του κατά 400%!\nΘα μου πείτε πως η κίνηση αυτή είναι απόλυτα ελεγχόμενη και εντός της διαφημιστικής λογικής. Δεν αρκέστηκε μόνο σε μια Β2Β επικοινωνία αλλά, πέρασε και σε μια στρατηγική Β2C επικοινωνίας, δημιουργώντας ισχυρότερους δεσμούς με τους ανθρώπους, που πραγματικά ζητούν τη βοήθειά τους. Δημιουργικά posts, έξυπνες εικόνες και ένα funny concept ονόματι “What’s Buggin’ in Your Backyard?”, όπου καλούν τους fans να ανεβάσουν φωτογραφίες εντόμων, που έχουν σπίτι τους. Στο τέλος όλες οι φωτογραφίες αποτελούσαν ένα ενιαίο άλμπουμ μαζί με τρόπους αντιμετώπισης του εκάστοτε εντόμου. Με αυτό τον τρόπο αυξάνει το κοινό του και ειδικά το νεανικό κοινό, το οποίο όντας πιο ενεργό διαδικτυακά, «μεσολαβεί» στην επικοινωνία με τους γονείς του ή τους ιδιοκτήτες του σπιτιού που ενοικιάζει.\nΚαι έτσι απλά και οικονομικά, μια μικρή εταιρεία απολύμανσης από την Καλιφόρνια δημιουργεί θετικό buzz, παίρνοντας μόνο κέρδος από τη διαδικτυακή, αυτή, απόπειρα.\nΔε θα πω άλλα, φοβούμενος μη με παρασύρει ο ενθουσιασμός μου από το στόχο μου. Και ο στόχος μου είναι να παρουσιάσω τα οφέλη, που ένα brand μπορεί να αποκομίσει από τη διαφήμισή του μέσω των social media. Γιατί ειλικρινά, ποιος ενδιαφέρεται για ένα κέντρο απολύμανσης, όταν δε το έχουν πραγματικά ανάγκη;\nΕπομένως θα απαντήσω στην παραπάνω αμφισβήτηση που έθεσα, όχι με ένα συμπέρασμα, αλλά με μια λογική απόρροια: Αν ένα κέντρο απολύμανσης μπορεί να κερδίσει κάτι από τα social media, φανταστείτε πόσα πολλά μπορεί να κερδίσει ένα αναγνωρισμένο brand;


Του την είπε ο Μητσοτάκης του Νίκα… “Άστοχος” ο υποψήφιος περιφερειάρχης !!! - Argonafplia.gr\nΑρχική ΑΠΟΨΕΙΣ Του την είπε ο Μητσοτάκης του Νίκα… “Άστοχος” ο υποψήφιος περιφερειάρχης !!!\nΤου την είπε ο Μητσοτάκης του Νίκα… “Άστοχος” ο υποψήφιος περιφερειάρχης !!!\nΌπως είπαμε και σε προηγούμενο άρθρο, στην Νέα Δημοκρατία υπάρχει οργή για τους χειρισμούς του υποψήφιου περιφερειάρχη Πελοποννήσου Παναγιώτη Νίκα στο θέμα του αδικοχαμένου Κώστα Θεοδωρακάκη.\nΗ δήλωση του Παναγιώτη Νίκα περί σαϊτοπόλεμου και ότι τα “έθιμα είναι γραμμένα στο DNA των Μεσσήνιων” ήταν η νέα “γκάφα” του απερχόμενου δημάρχου και υποψηφίου περιφερειάρχη, που πλέον αμφισβητείται και από αυτούς που τον επέλεξαν.\nΟ Κυριάκος Μητσοτάκης ενοχλημένος από τον “γκαφατζή” υποψήφιο, που αυτός έχει προτείνει και βλέποντας ότι ο ίδιος έχει πολιτικό κόστος έκανε χθες μια δήλωση, που διαχωρίζει την θέση του.\nΝα αναφερθεί επίσης, ότι στην Μεσσηνία η οργή κατά Νίκα έχει ξεχειλίσει ακόμη και στο δικό του στρατόπεδο. Ο “ηγέτης” αναλαμβάνει τις ευθύνες του, το ίδιο και ο καπετάνιος που “έριξε” το σκάφος στα βράχια. Ο κ. Νίκας όμως, συνεχίζει να σφυρά αδιάφορος την ώρα που οι πρακτικές του έχουν οδηγήσει τον συνδυασμό του σε μια ΄τετοια πολυδιάσπαση, που ο εσωτερικός πόλεμος είναι εξοντωτικός για ανθρώπους και αυτοδιοικητικές προσπάθειες.\nΌλα αυτά συμβαίνουν 25 ημέρες πριν τις αυτοδιοικητικές εκλογές…


Ειρωνεύονται οι ΝΔκράτες τον Βαρουφάκη; Μα ο Κυριάκος είπε ΑΚΡΙΒΩΣ τα ίδια για το παράλληλο νόμισμα! ~ makpress - Το site της Θεσσαλονίκης\nΕιρωνεύονται οι ΝΔκράτες τον Βαρουφάκη; Μα ο Κυριάκος είπε ΑΚΡΙΒΩΣ τα ίδια για το παράλληλο νόμισμα!\nΑνακοίνωση του Γραμματέα Οικονομικών της Νεας Δεξιάς, Απόστολου Κρητικοπουλου αναφορικά με τις αποκαλύψεις Βαρουφάκη:


Αρχική » ΡΟΗ ΕΙΔΗΣΕΩΝ » Εγκρίθηκε η εκλογική συνεργασία της ΔΗΜΑΡ με ΠΑΣΟΚ\nΤην εκλογική συνεργασία με το ΠΑΣΟΚ με τη μορφή της Δημοκρατικής Συμπαράταξης, και πλήρη αναφορά στα ονόματα των κομμάτων που την αποτελούν, ενέκρινε κατά πλειοψηφία η Κεντρική Επιτροπή της ΔΗΜΑΡ.\nΤην εκλογική συνεργασία με το ΠΑΣΟΚ με τη μορφή της Δημοκρατικής Συμπαράταξης, και πλήρη αναφορά στα ονόματα των κομμάτων που την αποτελούν, ενέκρινε κατά πλειοψηφία η Κεντρική Επιτροπή της ΔΗΜΑΡ, παρά τις διαφωνίες του Φώτη Κουβέλη και 31 μελών της.\n«Η συνεργασία αυτή θα είναι μια ισότιμη σχέση μεταξύ κομμάτων που την απαρτίζουν. Άλλωστε οι πολιτικές μας θέσεις με αυθεντικό τρόπο εκφράζονται με την πολιτική και οργανωτική μας αυτονομία, η οποία διασφαλίζεται στο ακέραιο. Η προγραμματική συμφωνία αποτελεί τον θεμέλιο λίθο αυτής της συνεργασίας», αναφέρεται στην ανακοίνωση του εκδόθηκε.\n«Το λογότυπο του συνεργατικού σχήματος προτείνεται να συμπεριλαμβάνει τον τίτλο Δημοκρατική Συμπαράταξη καθώς και τα ονόματα και σήματα των κομμάτων που την απαρτίζουν. Διασφαλίζεται η οργανωτική και πολιτική αυτονομία της ΔΗΜΑΡ με την εξασφάλιση οργανωτικών και οικονομικών μέσων. Θα υπάρξει κοινή εκλογική επιτροπή η οποία θα έχει την πλήρη πολιτική ευθύνη για την διεύθυνση του εκλογικού σχήματος. Κεντρικό ρόλο θα έχουν οι δύο πρόεδροι των κομμάτων της συμπαράταξης, οι οποίοι θα έχουν τον γενικό συντονισμό. Επίσης θα υπάρχει κοινό γραφείο τύπου με δύο εκπροσώπους (ένας από κάθε κόμμα). Η δυνατότητα παρουσίας υποψηφίων της Δημοκρατικής Αριστεράς υπάρχει για όλα τα ψηφοδέλτια της χώρας καθώς και δυνατότητα εξασφάλισης κοινοβουλευτικής παρουσίας», σημειώνεται στην ανακοίνωση.\nΕπίσης, η Κεντρική Επιτροπή απέρριψε με αρκετή πλειοψηφία την πρόταση για τη διεξαγωγή διαρκούς συνεδρίου λόγω της αμεσότητας της εκλογικής μάχης.\nΤαυτόχρονα, η ανακοίνωση επισημαίνει ότι «η ΔΗΜΑΡ υλοποιώντας τις αποφάσεις του 4ου Συνεδρίου και βασισμένη στις ιδρυτικές της αρχές προχωράει στη δημιουργία συμπαράταξης που θα είναι αφετηρία για την διαμόρφωση ενός ισχυρού πόλου του ευρύτερου προοδευτικού χώρου της σοσιαλδημοκρατίας, της ανανεωτικής αριστεράς και της πολιτικής οικολογίας».\n«Στόχος δεν μπορεί παρά να είναι η συσπείρωση και συνεργασία των πολιτικών και κοινωνικών δυνάμεων στο χώρο του δημοκρατικού σοσιαλισμού. Είμαστε απέναντι στις συντηρητικές πολιτικές και στον νεοφιλελευθερισμό, αλλά και ενάντια στον κρατισμό κάτω από οποιαδήποτε ομπρέλα και να κρύβεται. Στόχος μας είναι η προώθηση ενός προγράμματος προοδευτικής αλλαγής στη χώρα με σταθερό ευρωπαϊκό προσανατολισμό. Συστατικά στοιχεία της συνεργασίας μας είναι πρώτον η παραμονή της χώρας στο ευρώ και δεύτερον η δέσμευση σε ένα προοδευτικό πολιτικό πρόγραμμα. Για αυτούς τους λόγους δεν μπορεί να υπάρχει συναίνεση στις νεοφιλελεύθερες πολιτικές και στον κρατισμό. Δεν μπορεί να υπάρξει διέξοδος μέσα από ένα πλαίσιο συντηρητικών πολιτικών. Η χώρα χρειάζεται την προώθηση ενός σχεδίου εξόδου από την κρίση που θα διασφαλίζει την ευρωπαϊκή προοπτική με όρους δημοκρατίας και θα την ανασυγκροτεί σε προοδευτική κατεύθυνση μέσα από δημοκρατικές δομικές μεταρρυθμίσεις», σημειώνεται στην ανακοίνωση.


Η διαδικασία λήψης αποφάσεων στην Ε.Ε. | gr2014.eu - Ελληνική Προεδρία της Ευρωπαϊκής Ένωσης\nΗ διαδικασία λήψης αποφάσεων στην Ε.Ε.\nΜε την ίδρυσή της την επαύριον του Β΄ Παγκοσμίου Πολέμου, η ΕΕ αποσκοπούσε στη διασφάλιση και προαγωγή της ειρήνης στην Ευρώπη. Στο πλαίσιο αυτό, συμφωνήθηκε ότι οι αποφάσεις θα πρέπει να λαμβάνονται με συμφωνία ή συναίνεση. Η δομή των κύριων θεσμικών οργάνων της ΕΕ και οι διαδικασίες λήψης αποφάσεως εντός αυτών αποτελούν ευθεία αντανάκλαση αυτής της ανάγκης. Εμπλέκουν τους πολίτες στη διαμόρφωση της πολιτικής και της νομοθεσίας, ενώ οι συζητήσεις και οι αποφάσεις τους χαρακτηρίζονται από διαφάνεια και προσβασιμότητα.\nΤο γνωστό και ως «θεσμικό τρίγωνο» –δηλαδή Ευρωπαϊκή Επιτροπή, Ευρωκοινοβούλιο και το Συμβούλιο της ΕΕ– είναι αρμόδιο για αυτή τη σύνθετη διαδικασία λήψης αποφάσεων που ονομάζεται Συνήθης νομοθετική διαδικασία. Η Ευρωπαϊκή Επιτροπή προτείνει νομοσχέδια, και στις περισσότερες των περιπτώσεων πρέπει να συμφωνήσουν επ’ αυτών τόσο το άμεσα εκλεγμένο Ευρωπαϊκό Κοινοβούλιο όσο και το Συμβούλιο της ΕΕ (οι κυβερνήσεις των 28 κρατών-μελών της ΕΕ).\nΑυτή η τυποποιημένη διαδικασία λήψης αποφάσεων, γνωστή ως «συναπόφαση» εφαρμόζεται για την ευρωπαϊκή νομοθεσία σε ποσοστό περίπου 85% –σε τομείς πολιτικής όπως η οικονομική διακυβέρνηση, η μετανάστευση, η ενέργεια, οι μεταφορές, το περιβάλλον και η προστασία του καταναλωτή. Στο πλαίσιο αυτής της επίσημης διαδικασίας, και εφόσον είναι απαραίτητο, εξέχουσας σημασίας είναι οι άτυπες τριμερείς συναντήσεις ανάμεσα στο Ευρωπαϊκό Κοινοβούλιο, το Συμβούλιο και την Επιτροπή, γνωστές ως «τριμερής διάλογος», με τη Επιτροπή να αναλαμβάνει τις απαιτούμενες πρωτοβουλίες για τον συμβιβασμό των θέσεων των άλλων δύο αντιπροσωπειών.\nΚατά τη φάση του σχεδιασμού νέας πολιτικής πρωτοβουλίας από την Ευρωπαϊκή Επιτροπή, διενεργείται δημόσια διαβούλευση καθώς και διαβουλεύσεις με ενδιαφερόμενους φορείς και εθνικούς εμπειρογνώμονες. Η Επιτροπή προετοιμάζει «Εκτίμηση επιπτώσεων» προσδιορίζοντας δυνητικές οικονομικές, κοινωνικές και περιβαλλοντικές συνέπειες που η συγκεκριμένη πολιτική πρωτοβουλία ενδέχεται να επιφέρει. Τα εθνικά κοινοβούλια ενημερώνονται και μπορούν να διατυπώσουν επίσημα τις επιφυλάξεις τους εάν πιστεύουν πως το συγκεκριμένο θέμα θα ήταν καλύτερα να αντιμετωπιστεί σε εθνικό μάλλον παρά σε ευρωπαϊκό επίπεδο.\nΗ νομοθετική πρόταση που δημοσιεύει η Επιτροπή αποστέλλεται προς εξέταση στο Κοινοβούλιο και το Συμβούλιο. Οι απόψεις της Επιτροπής των Περιφερειών και της Οικονομικής και Κοινωνικής Επιτροπής ζητούνται υποχρεωτικά προτού το Ευρωκοινοβούλιο και το Συμβούλιο καταλήξουν σε τελική απόφαση. Η νομοθετική πράξη υιοθετείται με τη συμφωνία Κοινοβουλίου και Συμβουλίου.\nΗ Συνθήκη της Λισσαβώνας εισήγαγε επίσης πρόσφατα την Ευρωπαϊκή πρωτοβουλία πολιτών, με στόχο την ενίσχυση της άμεσης δημοκρατίας στην ΕΕ με την παροχή στους Ευρωπαίους πολίτες δικαιώματος προώθησης των δικών τους προτάσεων.\nΑυτός είναι ο βασικός τρόπος λειτουργίας της διαδικασίας, ωστόσο πάντοτε υπάρχουν εξαιρέσεις. Εξαρτάται σε μεγάλο βαθμό από τις δικαιοδοσίες της ΕΕ στους διάφορους τομείς πολιτικής. Σε κάποιους τομείς η ΕΕ δεν διαθέτει νομοθετική αρμοδιότητα και μπορεί μόνο να παρεμβαίνει για την υποστήριξη, το συντονισμό ή την συμπλήρωση της δράσης των κρατών-μελών.\n"Η Νομοθετική Διαδικασία στην ΕΕ"\n(παραγωγή 2011), Πηγή: EuroparlTV


Σε ρυθμούς επαναληπτικών αγώνων οι ομάδες μας που συμμετέχουν στο Europa League.\nΤην Πέμπτη 16 Αυγούστου στο πλαίσιο της τρίτης προκριματικής φάσης, θα δώσουν τους επαναληπτικούς αγώνες με την ελπίδα πως η εκπροσώπηση μας θα συνεχιστεί με τρεις ομάδες και στα play-off της διοργάνωσης.\nΣτην Κύπρο θα αγωνιστούν ΑΠΟΕΛ και ΑΕΚ, εκτός έδρας θα αγωνιστεί ο Απόλλωνας.\nΑΠΟΕΛ – Hapoel Be’er Sheva\nΣτο Στάδιο ΓΣΠ το ΑΠΟΕΛ θα αντιμετωπίσει τη Hapoel Be’er Sheva στον επαναληπτικό του 2-2. Ο αγώνας θα αρχίσει στις 20:00.\nΘα διαιτητεύσει ο Φινλανδός Mattias Gestranius (διεθνής από το 2009) με βοηθούς τους συμπατριώτες του Jan-Peter Aravirta και Mikko Alakare.\nΑΕΚ – Στουρμ Γκρατς\nΗ ΑΕΚ θα φιλοξενήσει τη Στουρμ Γκρατς στον επαναληπτικό του 2-0. Ο αγώνας στο ΑΕΚ Αρένα θα αρχίσει στις 18:30.\nΘα διαιτητεύσει ο Ιταλός Paolo Valeri (διεθνής από το 2011) με βοηθούς τους συμπατριώτες του Elenito Di Liberatore και Daniele Bindoni.\nFC Dynamo Brest – Απόλλωνας\nΜετά το επιβλητικό 4-0 στην Κύπρο ο Απόλλωνας θα αντιμετωπίσει την Dynamo Brest στο «GOSK Brestskiy». Ο αγώνας της Λευκορωσίας θα αρχίσει στις 20:45.\nΘα διαιτητεύσει ο Σουηδός Martin Strömbergsson (διεθνής από το 2011) με βοηθούς τους συμπατριώτες του Daniel Gustavsson και Joakim Amri Nilsson.\nΗ κλήρωση των play-off για το Europa League\nΤο ΑΠΟΕΛ ξεπερνώντας την Ισραηλινή ομάδα θα αντιμετωπίσει την Αστάνα που αποκλείστηκε από τη Ντιναμό Ζάγκρεμπ στον τρίτο προκριματικό γύρο του Champions League.\nΟ Απόλλωνας αποκλείοντας την ομάδα της Λευκορωσίας, θα αντιμετωπίσει τη νικήτρια ομάδα του ζευγαριού Βασιλεία Ελβετίας – Φίτεσε Ολλανδίας. Στο πρώτο παιχνίδι νίκησε η Βασιλεία εκτός έδρας με 1-0.\nΗ ΑΕΚ αποκλείοντας τη Στουρμ Γκρατς, θα παίξει με την ομάδα που θα προκριθεί από το ζευγάρι Τρετσίν Σλοβακίας – Φέγενορντ Ολλανδίας. Στο πρώτο παιχνίδι νίκησε η Τρετσίν στην έδρα της με 4-0.\nPrevious Το Google Deep Mind κάνει πλέον και… οφθαλμολογικές διαγνώσεις\nNext Σας ενοχλεί το μασούλημα του διπλανού σας; Τι σημαίνει…


Συμβουλές Ασφάλειας Στην Κουζίνας Για Την Αποφυγή Μόλυνσης | iShine.gr\nΣυμβουλές Ασφάλειας Στην Κουζίνας Για Την Αποφυγή Μόλυνσης\nΗ διατήρηση της καθαρής κουζίνας σας είναι ο μοναδικός παράγοντας για την αποφυγή μόλυνσης και μπορεί να συνοψιστεί ως εξής: Πλύνετε τα χέρια σας, κρατήστε τις επιφάνειες καθαρές και βεβαιωθείτε ότι ο εξοπλισμός κουζίνας είναι πάντα καθαρός.\nΠλύνετε τα χέρια σας: Πλύνετε τα χέρια σας με σαπούνι επιλογής σας και ζεστό νερό πριν και μετά από κάθε επαφή με τρόφιμα, καθώς και οποτεδήποτε έρθετε σε επαφή με επιβλαβή βακτήρια. Και μην ξεχάσετε να αφαιρέσετε οποιοδήποτε είδος κοσμημάτων πριν αγγίξετε τα τρόφιμα.\nΚρατήστε τις επιφάνειες καθαρές: Τα προϊόντα καθαρισμού που σχεδιάζονται ειδικά για την κουζίνα θα κρατήσουν την κουζίνα σας σε κορυφαία μορφή. Βεβαιωθείτε ότι έχετε διαβάσει τις οδηγίες στην ετικέτα οποιουδήποτε προϊόντος καθαρισμού και ότι πρώτα έχετε δοκιμάσει σε μικρή περιοχή. Βεβαιωθείτε ότι χρησιμοποιείτε πάντα φρέσκες χαρτοπετσέτες ή καθαρές πετσέτες κουζίνας για να διατηρείτε τις επιφάνειες κουζίνας σας στεγνές και καθαρές. Πλύνετε τα προστατευτικά ρούχα κουζίνας τακτικά και χρησιμοποιήστε διαφορετικές πετσέτες για διαφορετικές εργασίες. Κρατώντας το πάτωμα της κουζίνας σας καθαρό είναι επίσης απαραίτητο, δεδομένου ότι ένας συνολικά καθαρός χώρος εργασίας στην κουζίνα θα αυξήσει αναπόφευκτα την ασφάλεια από μολύνσεις. Μια σφουγγαρίστρα και ένας καλό υγρό δαπέδου δαπέδου θα σας βοηθήσει να αντιμετωπίσετε γρήγορα τη δουλειά. Απλώς ακολουθήστε τις οδηγίες στην ετικέτα του προϊόντος και αφήστε το πάτωμα να στεγνώσει πριν ξαναμπείτε στο δωμάτιο.\nΠλύνετε καλά τα πιάτα και τα μαχαιροπήρουνα: Αυτό είναι δεδομένο - εάν πλένετε τα πιάτα με το χέρι, χρησιμοποιήστε ζεστό νερό και ένα καλό υγρό πιάτων. Προσπαθήστε να πλύνετε τα πιάτα σύντομα μετά τη χρήση τους για να ελαχιστοποιήσετε τον κίνδυνο μόλυνσης και διάδοσης επιβλαβών βακτηρίων.\nΚαθαρίστε τις σανίδες κοπής: Πρέπει να χρησιμοποιείτε διαφορετικές σανίδες κοπής για τεμαχισμό λαχανικών, κρέατος ή ψαριών. Πλύνετε την σανίδα κοπής με ζεστό νερό προτού προχωρήσετε στο επόμενο τρόφιμο και αντικαταστήστε τις παλιές, μόλις γίνει πιο δύσκολο να καθαριστούν σωστά. Οι μη πορώδεις πλαστικές σανίδες κοπής είναι η ασφαλέστερη επιλογή, καθώς οι ξύλινες σανίδες κοπής είναι πιο πιθανό να μολύνουν τα τρόφιμα και να υπονομεύσουν την υγεία σας.


Μητσοτάκης για τη συνταγματική αναθεώρηση: Ολέθριες οι προτάσεις ΣΥΡΙΖΑ – THE PAPER\nΜητσοτάκης για τη συνταγματική αναθεώρηση: Ολέθριες οι προτάσεις ΣΥΡΙΖΑ\n«Κλείνει δυστυχώς ένας κύκλος χαμένων ευκαιριών για τον πραγματικό θεσμικό εκσυγχρονισμό της χώρας.\nΛυπάμαι που η συζήτηση αυτή, που αποτελεί κατά τεκμήριο την κορυφαία διαδικασία του κοινοβουλίου γίνεται με άδεια τα έδρανα της Βουλής.\nΗ αναθεώρηση ουσιαστικά μένει μετέωρη και επιβεβαιώνεται αυτό που επισημάναμε από την πρώτη στιγμή ότι ακόμα και ο καταστατικός χάρτης της χώρας χρησιμοποιήθηκε από τον ΣΥΡΙΖΑ ως εργαλείο πολιτικών μεθοδεύσεων» επισήμανε ο πρόεδρος της ΝΔ Κυριάκος Μητσοτάκης από το βήμα της Βουλής, στη συζήτηση για τη συνταγματική αναθεώρηση.\n«Το 2016 η κυβέρνηση φώτισε με κόκκινο χρώμα το κοινοβούλιο και εξήγγειλε την συνταγματική αναθεώρηση που ξέχασε στην συνέχεια. Την ανέσυρε μετά από 30 μήνες για να συμπιέσει την συζήτηση 80 άρθρων σε μόλις 18 συνεδριάσεις και να την συμπυκνώσει σε κείμενο με βερμπαλισμούς και ανούσια συνθήματα.\nΆλλωστε και ο κ. Κατρούγκαλος το ομολόγησε: «Θα κάνουμε όποιες αλλαγές θέλουμε εμείς αλλά κύριος στόχος είναι να αποτρέψουμε τις αλλαγές που θέλετε εσείς για 10 χρόνια»» συνέχισε.\n«Από την πρώτη συνάντηση με τον κ. Τσίπρα όταν εκλέχθηκα πρόεδρος της ΝΔ πρότεινα την ψήφιση όλων των άρθρων που θα προτείνει ΣΥΡΙΖΑ και η ΝΔ και η επόμενη Βουλή με την ψήφο του λαού να καθορίσει το περιεχόμενο των άρθρων του Συντάγματος. Όμως η κυβέρνηση αρνήθηκε αυτή την πρόταση, Ακολούθησε μια διαδικασία που ανέδειξε διαφορετικές αντιλήψεις των δύο κομμάτων για το Σύνταγμα και την λειτουργία της δημοκρατίας» τόνισε ο πρόεδρος της ΝΔ.\n«Υπο αυτές τις συνθήκες δεν θα μπορούσαμε να καταλήξουμε στην μέγιστη συναίνεση για ένα σύγχρονο και λειτουργικό Σύνταγμα. Ο ΣΥΡΙΖΑ κατέθεσε μια σειρά από προτάσεις που τις χαρακτηρίζουμε ολέθριες όπως η συνταγματική κατοχύρωση της απλής αναλογικής ή οι ανα εξάμηνο ψηφοφορία για εκλογή ΠτΔ.\nΔημοψηφίσματα με ηλεκτρονικές υπογραφές για να εργαλειοποιούνται και παντελώς αχρείαστες αλλαγές στις σχέσεις κράτους εκκλησίας. Αντίθετα η κυβερνητική πλειοψηφία δεν είχε τίποτα να πει για τα μεγάλα θέματα του παρόντος και του μέλλοντος.\nΔεν είπε κουβέντα για μια σύγχρονη δημόσια διοίκηση, ανοικτή παιδεία, ανεξάρτητη δικαιοσύνη, τοπική αυτοδιοίκηση, ισοσκελισμένους προϋπολογισμούς, περιβάλλον, επενδύσεις, Υγεία, εγγυημένο εισόδημα», είπε ο αρχηγός της αξιωματικής αντιπολίτευσης.\n«Η ΝΔ κατέθεσε συγκροτημένη πρόταση για αλλαγές σε 59 άρθρα. Για την ιστορία πια, καθώς οι προτάσεις οι πιο πολλές δεν πέρασαν στην σημερινή διαδικασία, να θυμίσω τον 10λογο: σταθερός εκλογικός κύκλος με αποσύνδεση διάλυσης βουλής από εκλογή ΠτΔ. Εκλογή ΠτΔ και με απλή πλειοψηφία.\nΑναβάθμιση της Βουλής με κανόνες καλής νομοθέτησης και ενίσχυση μειοψηφίας. Κωδικοποίηση της νομοθεσίας. Θωράκιση της δικαιοσύνης. Σύγχρονη δημόσια διοίκηση, αξιοκρατία αξιολόγηση, ανταποδοτικότητα. Αληθινή ενδυνάμωση της τοπικής αυτοδιοίκησης. Ενίσχυση του κράτους πρόνοιας με κατοχύρωση του ελάχιστου εγγυημένου εισοδήματος.\nΣταθερό και αναπτυξιακό οικονομικό περιβάλλον με κανόνες που αποτρέπουν δημοσιονομικό εκτροχιασμό. Ουσιαστική προστασία του φυσικού περιβάλλοντος. Πλήρης αυτονομία των δημόσιων πανεπιστημίων με κρατική ενίσχυση αλλά και δημιουργία ιδιωτικών πανεπιστημίων υπό αυστηρή επιτήρηση ανεξάρτητης αρχής» υπογράμμισε ο Κυριάκος Μητσοτάκης.\n«Όλα αυτά κατατέθηκαν από τη ΝΔ και παρά τις προσπάθειες για πλαίσιο συναίνεσης ώστε κάποιες από αυτές να ψηφιστούν η κυβέρνηση τα απέρριψε όλα. Πριν από ένα μήνα είχα προτείνει προσωπικά στον κ. Τσίπρα να αναλάβουμε κοινή ευθύνη απέναντι στους νέους να ψηφίσουμε μαζί την ανάγκη αναθεώρησης του άρθρου 16 και 24 για την Παιδεία και το περιβάλλον. Δεν τολμήσατε να το κάνατε.\nΛυπάμαι» σημείωσε ο πρόεδρος της ΝΔ και συμπλήρωσε: «Γι” αυτό και θα το ξαναπώ σήμερα. Δυστυχώς η συζήτηση αυτή θα καταγραφεί στην ιστορία ως μια μεγάλη χαμένη ευκαιρία για γενναίες παρεμβάσεις στο Σύνταγμα. Μια χαμένη ευκαιρία να μπορέσουμε να αντιπαραβάλουμε στο κλίμα ακραίας τοξικότητας που καλλιεργείται την δυνατότητα σε αυτή την αίθουσα μερικές φορές να βάζουμε στην άκρη τις κομματικές σκοπιμότητες με αμοιβαίες υποχωρήσεις για το καλό της χώρας. Να μην στέλνουμε διαρκώς την εικόνα της ανούσιας και τοξικής αντιπαράθεσης που αποστρέφει τους πολίτες εκτός και αν αυτό αποζητάτε κ. Τσίπρα».\n«Από την περιπέτεια αυτής της λειψής αναθεώρησης προκύπτουν άρθρα που λαμβάνουν τουλάχιστον 180 όπως εκλογή Προέδρου της Δημοκρατίας, υπουργικές ευθύνες αλλά και η πρόταση της ΝΔ που θα σας διευκολύνει την επόμενη ημέρα καθώς αφορά τα δικαίωματα της μειοψηφίας.\nΑυτά τα άρθρα μπορούν να αναθεωρηθούν από την επόμενη Βουλή με 151. Η δεύτερη κατηγορία έχει άρθρα που θα χρειαστούν αυξημένη πλειοψηφία. Τέτοιες προτάσεις είναι η θρησκευτική ουδετερότητα, απλή αναλογική και άλλες ιδεοληψίες του ΣΥΡΙΖΑ που δεν θα συζητηθούν από την επόμενη Βουλή» τόνισε ο Κυριάκος Μητσοτάκης και ξεκαθάρισε:\n«Επαναλαμβάνω ότι η ΝΔ θα τηρήσει κατά γράμμα την συνταγματική παράδοση της χώρας: η επόμενη βουλή δεν δεσμεύεται από την παρούσα. Εκείνη θα καθορίσει το περιεχόμενο των άρθρων που θα προτείνει η παρούσα».\n«Για το ζήτημα της εκλογής του Προέδρου της Δημοκρατίας, από την στιγμή που το άρθρο 30 δεν κρίθηκε προς αναθεώρηση η μόνη πρόταση που μένει στο τραπέζι είναι εκλογή στη Βουλή και με απλή πλειοψηφία.\nΑν λοιπόν ο ΣΥΡΙΖΑ θέλει την αποσύνδεση της διάλυσης της Βουλής από την εκλογή Προέδρου της Δημοκρατίας θα υπερψηφίσει. Δεν φαντάζομαι κ. Τσίπρα να πράξετε αλλιώς» επισήμανε ο Κυριάκος Μητσοτάκης.\n«Υπάρχουν και οι διατάξεις που καταψήφισε ο ΣΥΡΙΖΑ και δεν πέρασαν στην δεύτερη ψηφοφορία. Πρόκειται για τις προτάσεις μας για την Παιδεία, Υγεία και Δημόσια Διοίκηση. Με την ψήφο του ΣΥΡΙΖΑ δεν θα τεθούν στην Βουλή προτάσεις για ενίσχυση της Βουλής, την κατοχύρωση του εγγυημένου εισοδήματος, την ενίσχυση του κράτους δικαίου και αλλαγής του άρθρου 16 για τα πανεπιστήμια.\nΑυτά τα παραπέμπετε για το 2030. Επομένως θα έχουμε το θλιβερό προνόμιο να είμαστε η μόνη χώρα – κατά τα άλλα προοδευτική – που θα απαγορεύεται η ίδρυση μη κρατικών πανεπιστημίων. Συγχαρητήρια κύριοι της συμπολίτευσης. Στα ζητήματα όμως αυτά δοκιμάστηκαν όλο αυτό το διάστημα πολιτικές διαφορές δυο κόσμων που εκπροσωπούμε. Της αληθινής προόδου και της συντήρησης και οπισθοδρόμησης. Ποιος είναι σήμερα προοδευτικός;\nΑυτός που αναζητά δυναμική με ανοικτή παιδεία με ανταγωνιστικά δημόσια πανεπιστήμια και ιδιωτικά ή αυτός που προτιμά την διαιώνιση της σημερινής κατάστασης;» αναρωτήθηκε ο πρόεδρος της ΝΔ.\n«Ποιος είναι αληθινός μεταρρυθμιστής; Αυτός που θέλει αποτελεσματικό κράτος ή ο οπαδός της γραφειοκρατίας που φορτώνει με οπαδούς το κράτος; Ποιος είναι υπεύθυνος; Αυτός που φροντίζει συνταγματικά να μην πτωχεύει η χώρα του ή εκείνος που θέλει να μικραίνει τον δημόσιο πλούτο;\nΠοιος είναι δημοκράτης; Αυτός που αναζητά ανεξάρτητη δικαιοσύνη και διαφάνεια ή εκείνος που χειραγωγεί και απειλεί δικαστές και δημοσιογράφους και βάζει το κόμμα πάνω από την βουλή και το σύνταγμα;» ήταν τα επόμενα ερωτήματα του κ. Μητσοτάκη.\n«Δεν είναι τυχαίο που και η αναθεώρηση του συντάγματος έπεσε θύμα των κομματικών σκοπιμοτήτων του ΣΥΡΙΖΑ. Η συνταγματική αναθεώρηση ενσωματώθηκε σε μια συνολική αντιθεσμική αντίληψη του κ. Τσίπρα. Ξεκίνησε ως πρωτοβουλία ΣΥΡΙΖΑ ΝΕΛ και καταλήγει σε πρωτοβουλία ΣΥΡΙΖΑ και προθύμων. Πώς ονομάζεστε σήμερα. ΠΡΟΣΥ από το… προοδευτική συμμαχία;\nΈχετε γίνει κυβέρνηση κουρελού με αποτέλεσμα άλλοι βουλευτές από άλλα κόμματα να έχουν ξεκινήσει την συνταγματική αναθεώρηση και άλλοι να την ολοκληρώνουν. Για να εξυπηρετηθούν οι ευκαιριακές ανάγκες ο Τσίπρας κατέφυγε σε αντισυνταγματικές πρακτικές.\nΑρχικά υπήρχαν σκέψεις και για συνταγματικό δημοψήφισμα. Στην συνέχεια ακολουθήσατε διαδικασία εξπρές και στο τέλος επιχειρήσατε αντισυνταγματική δέσμευση της επόμενης βουλής. Διαρκής θεσμικός και αντισυνταγματικός εκτροχιασμός» τόνισε.\n«Σε λίγες εβδομάδες έχουμε εκλογές τοπικές και ευρωεκλογές που ο λαός σε κάθε περίπτωση θα μετατρέψει σε δημοψήφισμα απέναντι στις πολιτικές της κυβέρνησης. Έχουν 4 χρόνια να γίνουν εκλογές στην χώρα. Θα είναι λοιπόν η κάλπη της 26ης Μαϊου είτε 3πλη είτε 4πλη ευκαιρία για τους πολίτες να μιλήσουν. Στις 26 Μαϊου όλοι οι Έλληνες θα κρίνουν όσα έχουν βιώσει μια 4ετία.\nΔύο μνημόνια, 29 νέους φόρους, περικοπές συντάξεων και θα κρίνουν μια νέα εθνική πληγή που αναγνωρίζει μακεδονική ταυτότητα και γλώσσα στους Σκοπιανούς. Θα κριθεί και αυτό».\n«Ψέματα, σκευωρίες και κύμα χυδαίας προπαγάνδας και φθηνής δημαγωγίας. Τέσσερα χρόνια δηλητηριάζετε συστηματικά την ζωή του τόπου. Γίνεστε συνεχώς χειρότεροι. Σε μια απέλπιδα προσπάθεια μπας και διασωθείτε απεργάζεστε αλλαγές για να βολευτούν βουλευτές που νοικιάσατε.\nΤάζετε και διορίζετε μέχρι τελευταία στιγμή. Συμπτώματα κυβερνητικής ελαφρότητας ενώ η ατμόσφαιρα είναι εξαιρετικά βαριά. Ακόμα και πριν τις εκλογές συνεχίζετε να λέτε ψέματα. Εκείνος που έκοψε ΕΚΑΣ και συντάξεις χηρείας μιλά για μέτρα αντιλαϊκά που θα έρθουν που εμείς ούτε εξαγγείλαμε ούτε θα φέρουμε» επισήμανε υπό τα χειροκροτήματα των βουλευτών της ΝΔ.\n«Ομαλή πολιτική ζωή δεν υπάρχει χωρίς σύγχρονο καταστατικό χάρτη. Ποιος επενδυτής θα εμπιστευτεί κράτος χωρίς σταθερό φορολογικό καθεστώς και ποιος πολίτης θα προοδεύσει αν η πολιτεία δεν του παρέχει εργασία και ασφάλεια;» αναρωτήθηκε ο κ. Μητσοτάκης και συνέχισε:\n«Αγνοώντας τις επείγουσες ανάγκες της χώρας ο ΣΥΡΙΖΑ επιλέγει κυνικά μια αναθεώρηση που στρεβλώνεται για να εξυπηρετήσει σκοπιμότητες. Δεν είναι απλά χαμένη ευκαιρία αλλά ιστορικό σφάλμα».\n«Στις 26 Μαϊου δεν υπάρχουν περιθώρια για ανώδυνες επιλογές, άσκοπες ψήφους σε δυνάμεις που δεν μπορούν να αλλάξουν τη ροή των γεγονότων. Το μήνυμα πρέπει να είναι ηχηρό και καμία ψήφος δεν θα πάει χαμένη. Στην κάλπη θα κριθεί η αλήθεια και το ψέμα. Ο κ. Τσίπρας ήθελε να κάνει τον ΣΥΡΙΖΑ καθεστώς την ώρα που η χώρα θέλει να βγει από τον λαϊκισμό.\nΗ χώρα θα προχωρήσει χωρίς τον κ. Τσίπρα. Από κάθε κάλπη είτε είναι 3 είτε 4 την Κυριακή 26 Μαϊου η φωνή των πολιτών θα είναι μία και θα είναι ξεκάθαρη.\nΘα στείλουν δύο μηνύματα: Αποδοκιμασίας μιας κυβέρνησης που εξαπάτησε τους Έλληνες και έκανε την ζωή τους χειρότερη και θα στείλουν και ένα καθαρό μήνυμα στήριξης της ΝΔ γιατί η Ελλάδα αξίζει καλύτερα» έκλεισε την ομιλία του ο Κυριάκος Μητσοτάκης.\nΣυναγερμός για τους πλειστηριασμούς Δημοσκόπηση δείχνει προβάδισμα Μεϊμαράκη με 36 μονάδες Οι αναπληρώτριες Γραμματείς Στρατηγικού Σχεδιασμού και Επικοινωνίας της ΝΔ\nΚυριάκος ΜητσοτάκηςΝΔσυνταγματική αναθεώρηση


Κακοσμία ποδιών - Lader Pedicure\nΙδρωμένα πόδια – Πόδια που μυρίζουν\nΠοια τα αίτια της κακοσμίας των ποδιών;\nΗ κακοσμία οφείλεται σε ένα μικρόβιο το Mistococcus sedentarins. Το μικρόβιο αυτό παράγει πολυοργανικά κολλώδη οξέα, τα οποία απελευθερώνουν ένα αέριο (volatile sulfur) που μυρίζει σαν παλιό αλλοιωμένο αυγό.\nΠως αναπτύσσονται τα μικρόβια αυτά;\nΤρέφονται από τον ιδρώτα. Ο ιδρώτας δίνει τροφή στα μικρόβια τα οποία γίνονται ισχυρότερα και παράγουν τοξίνες. Αν μειωθεί ο ιδρώτας μειώνονται τα μικρόβια και μυρίζουν λιγότερο τα πόδια. Τα βρώμικα πόδια αποτελούν κοινωνικό πρόβλημα και το άτομο αισθάνεται άσχημα και άβολα.\nΤι σημαίνει πόδια που μυρίζουν;\nΣημαίνει ότι υπάρχουν μικρόβια και μύκητες.\nΤρόποι θεραπείας για πόδια που μυρίζουν\nΒotox (για να ελεγχθεί και να μειωθεί η παραγωγή και η ανάπτυξη του mistococcus.\nΕιδικά αποσμητικά για τα πόδια.\nΑποστείρωση των υποδημάτων-παντόφλες-κάλτσες κάθε 15-20 ημέρες για 3-4 μήνες. (Υπάρχει κλίβανος αποστείρωσης για τα υποδήματα στο «Τμήμα Ιατρικού Pedicure με Laser».\nΕιδικές αντιμυκητισιακές αλοιφές.\nUV GERM και odor eliminator.\nΤρόποι απαλλαγής του προβλήματος της κακοσμίας των ποδιών\nΠλύσιμο τον ποδιών με παιδικό σαπούνι, κάθε βράδυ.\nΆριστο στέγνωμα με πιστολάκι ή μαλακή πετσέτα, ιδιαίτερα ανάμεσα στα δάκτυλα.\nΔερμάτινα παπούτσια που αναπνέουν και όχι πάνινα ή πλαστικά παπούτσια.\nΑντιμυκητισιακή πούδρα στα παπούτσια κάθε δεύτερη μέρα το βράδυ.\nΑλλάζετε κάλτσες δύο (2) φορές την ημέρα.\nΑλλάζετε παπούτσια δύο (2) φορές την ημέρα.\nΦοράτε πλαστικές παντόφλες, ώστε να πλένονται.\nΠως απολυμαίνονται (όχι αποστειρώνονται) οι παντόφλες;\nΚάθε δέκα (10) ημέρες τοποθετούνται σε μία λεκάνη πλαστική γεμάτη νερό, προσθέτουμε 1 καπάκι χλωρίνη και αφήνουμε για 15 λεπτά τις παντόφλες μέσα. Έπειτα ξεπλένουμε καλά με τρεχούμενο νερό. Αυτός είναι ο καλύτερος τρόπος απολύμανσης. Οι οδηγίες θα πρέπει να ακολουθούνται πιστά για την ασφάλεια της θεραπείας και την αποφυγή υποτροπών.\nΕπισκεφτείτε το τμήμα Ιατρικό Pedicure με Laser της κλινικής «Διαβητικό Πόδι» για διευκρινίσεις.\nΤο παράρτημα έχει εξειδικευμένο επιστημονικό προσωπικό που αναλαμβάνει την πλήρη απαλλαγή από την κακοσμία των ποδιών, με ασφαλή και επιστημονικό τρόπο.


Ξενοδοχεία σε: Καλιμανέστι\nΚαλιμανέστι - Ξενοδοχεία\nφωτογραφία από Alida Popescu\nΚαλιμανέστι: Κορυφαία σημεία ενδιαφέροντος\nΠάρκο CaciulataΑυτό το μέρος (Πάρκο Caciulata) βρίσκεται 0,5 χλμ. από το κέντρο της πόλης (Căciulata), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nΜοναστήρι CoziaΑυτό το καταπληκτικό σημείο ενδιαφέροντος (Μοναστήρι Cozia) βρίσκεται 1 χλμ. από το κέντρο (Căciulata), οπότε μπορείτε να το επισκεφτείτε κατά τη διάρκεια του ταξιδιού σας και να βγάλετε φωτογραφίες.\nΥδάτινο Πάρκο Cozia AquaParkΑυτό το μέρος (Υδάτινο Πάρκο Cozia AquaPark) βρίσκεται στην καρδιά της πόλης (Căciulata), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nΡωμαϊκά Ερείπια CastruΑυτό το εντυπωσιακό σημείο ενδιαφέροντος (Ρωμαϊκά Ερείπια Castru) βρίσκεται 5,3 χλμ. από το κέντρο (Καλιμανέστι).\nΜάθετε περισσότερα για: Καλιμανέστι\nΚαλιμανέστι: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Καλιμανέστι) θα βρείτε καταλύματα που ικανοποιούν τις ανάγκες όλων των ταξιδιωτών. Καλιμανέστι: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Καλιμανέστι), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Καλιμανέστι) είναι εδώ με την εγγύηση χαμηλότερης τιμής μας.


Νευρίασε ο πάπας όταν μια γυναίκα του άρπαξε το χέρι (Βίντεο) - Hellas-Now\nΝευρίασε ο πάπας όταν μια γυναίκα του άρπαξε το χέρι (Βίντεο)\n1 Ιανουαρίου 2020 2 Mins Read\nΞαφνικά μία γυναίκα αρπάζει με επιμονή το χέρι του Πάπα και το τραβάει προς την πλευρά της με έναν εντυπωσιακά επιθετικό τρόπο. Ο Πάπας είναι φανερά ενοχλημένος. Η άγνωστη γυναίκα έκανε τον σταυρό της καθώς ο Πάπας την πλησίαζε. Η ποιότητα του βίντεο δεν επιτρέπει να καταλάβουμε τι του είπε. Ο Πάπας γρήγορα απελευθερώθηκε από το επιθετικό άρπαγμα της πιστής. Σύμφωνα με ΜΜΕ, το περιστατικό αναστάτωσε για λίγο το πλήθος, παρότι ο περίπατος του Πάπα σκορπούσε χαρά σε τουρίστες και πιστούς. Άγνωστο παραμένει τι απέγινε η γυναίκα.\n— Catholic Sat (@CatholicSat) 31 Δεκεμβρίου 2019\nγυναίκα παπας χέρι


30€ από 70€ (Έκπτωση 57%) για μία Θεραπεία Προσώπου Ενυδάτωσης και Αντιγήρανσης, με βιοτεχνολογικά ένζυμα που αναγνωρίζουν το πρόβλημα της επιδερμίδας, με ειδικό μασάζ, από το «yia Nyhakia» στο Μαρούσι κοντά στο σταθμό ΗΣΑΠ!!! - ΠΡΟΣΦΟΡΕΣ Bonusdeals.gr\n30€ από 70€ (Έκπτωση 57%) για μία Θεραπεία Προσώπου Ενυδάτωσης και Αντιγήρανσης, με βιοτεχ...\nΛήγει σε: 17 ω. 36 λ.\nΘεραπεία Προσώπου – Μαρούσι\nΛήγει σε: 2 ω. 36 λ.\nΨάχνετε φθηνές προσφορές για Περιποίηση-Ομορφιά - Περιποίηση Προσώπου στην περιοχή Μαρούσι - Αθήνα; Μη ψάχνετε άλλο – στο bonusdeals.gr prosfores θα βρείτε όλες τις προσφορές για Περιποίηση-Ομορφιά - Περιποίηση Προσώπου στις καλύτερες τιμές!\nΜη χάνετε χρόνο, συγκρίνετε όλες τις προσφορές για φθηνά Περιποίηση-Ομορφιά - Περιποίηση Προσώπου στην περιοχή Μαρούσι - Αθήνα και επιλέξτε την προσφορά που θέλετε. Επίσης, σας δίνετε η δυνατότητα να επιλέξετε συγκεκριμένη περιοχή και συγκεκριμένη κατηγορία προσφοράς χρησιμοποιώντας τα φίλτρα αναζήτησης που βρίσκονται στο αριστερό Menu. Αφού επιλέξετε περιοχή και κατηγορία πατήστε ‘Φιλτράρισμα προσφορών’, και θα εμφανιστούν οι διαθέσιμες προσφορές σύμφωνα με τα κριτήρια επιλογής σας!\nΕτικέτες: Yia Nyhakia,


Βασίλειος Ε. Μουλακάκης: Είμαστε όλοι μαζί για μιά Ευρωπαική Γλυφάδα...\nΕίμαστε όλοι μαζί για μιά Ευρωπαική Γλυφάδα...\nΖούμε την εποχή του μαύρου χρήματος, της μαύρης δημοσιογραφίας στην Γλυφάδα, είμαι σίγουρος ότι με μερικές χιλιάδες ευρώ ξεπουλάνε και την μάνα τους σχεδόν όλοι.\nΟτι ακούτε, οτι διαβαζετε ειναι προιον πληρωμενης δημοσιογραφίας.\nΤιμώ την δημοσιογραφία, αλλά με δημιογραφική δεοντολογία.\nΦίλοι δημοσιογράφοι πρέπει να εξελιχθείτε και με τα ηλεκτρονικά μέσα για να έχετε και μέγιστη εμπορικότητα και να μην χρειάζεται να γίνεστε αναξιόπιστοι, την μια βδομάδα από εδώ την αλλη από εκεί. Ο κόσμος έχει μνήμη και κρίση.\nΠρος τους ψηφοφορους είμαστε εμείς, οι επομενοι τποψήφιοι εκπροσωποί σας από ολους τους συνδυασμούς, υπεύθυνοι για οτι λέμε και για το οραμα μας για μια σύγχρονη ευρωπαική Γλυφάδα!! Ελατε να μας βρείτε, να μιλήσουμε, να σας εξηγησουμε τα προγραμματα μας!!! Μην πιστεύετε και μην διαβαζετε πληρωμενες φυλλάδες, έχουν βρει την ευκαιρία κάποιοι και παιζουν στις πλάτες σας με συκοφαντικά άρθρα και πληρωμένα δημοσιεύματα !!!\nΜε τον Γιώργο Παπανικολάου εμείς από την πλευρά μας διαφημίζουμε το πρόγραμμα μας, το ευρωπαικό μας όραμα, χωρίς να κανουμε μαύρη διαφήμιση, είναι επιλογή μας να μην πληρώνουμε για να μας γράφουν πόσο καλοί είμαστε, το πρόγραμμα μας είναι ένα εφικτό κοστολογημένο και ευρωπαικό για την Γλυφάδα 2020 πρόγραμμα, για να έχουν φρούτα και γάλα όλα τα σχολεία της Γλυφάδας, για να φτιάξουμε έργα υποδομών στην αποκομμένη Γλυφάδα, για να μην υποχρεωνόμαστε σε εύπορους με ή χωρίς ανταλλάγματα εύπορους, να μην είμαστε δέσμιοι κίτρινων φυλλάδων που τείνουν να γίνουν κανόνας.\nΗ Γλυφάδα μας πρέπει να εκμεταλευτεί και το τελευταίο ευρώ από αυτά τα προγράμματα ποιόν εμπιστευόμαστε ; ότι μπορεί να το κάνει πράξη αυτό, ένας άνθρωπο που τα δημιουργησε ή ανθρώπους που δεν ξερουν, δεν εμπιστευονται και δεν εχουν την τεχνογνωσία να το κάνουν.\nΑυτό ειναι το διακυδευμα αυτών των εκλογών στην Γλυφαδα, πως θα εκμεταλευτούμε και το τελευταίο ευρώ για τα παιδιά μας, την επιχειρηματικότητα, τους ανέργους, τους φοιτητές την τρίτη ηλικία.\nΔωστε μας την δυναμη να τα καταφέρουμε είμαστε δίπλα σας εχουμε την τεχνογνωσία της Ευρώπης, έχουμε τον καταλληλο ανθρωπο για μην χαθεί ούτε ένα ευρώ.\nΤο προγραμμά μας είναι διαθέσιμο, θα σας δοθεί αξίζουμε περισσότερα για την Γλυφάδα μας !!!


Καλώς όρισες καινούριε χρόνε! | Εθογραφήματα\nΔε θα σου πω ψέματα…\nΜα δεν ένιωσα να αλλάζει κάτι μαγικά.\nΉρθες όπως ο προηγούμενος.\nΘα φύγεις κι εσύ κάπως απρόσμενα, αλλά λογικά.\nΚαλώς όρισες, παρ’ όλα αυτά…\nΘέλω να ελπίζω πως θα φέρεις πιο ηλιόλουστες μέρες.\nΝα επεκτείνεις και να βαθύνεις τις ώρες…\nΝα ζεστάνεις την κάθε γωνιά της γης…\nΝα φωτίσεις την ανθρωπότητα ως εκπλήρωση ευχής…\nΘέλω να ελπίζω ότι θα μικρύνεις τη νύχτα όσο περισσότερο μπορείς.\nΌχι γιατί δεν την αγαπώ – για μένα παράθυρο φυγής.\nΑλλά γιατί το σκοτάδι τρομάζει τα παιδιά.\nΚι εγώ θέλω να ξαναγίνω παιδί στην καρδιά…\nΜη μου ζητήσεις να κάνω απολογισμούς…\nΒαρέθηκα τόσα χρόνια να μετράω λάθη, αστοχίες και φραγμούς.\nΑνώφελες οι δικαιολογημένες ή μη εκθέσεις πράξεων και λόγων.\nΆσκοπες μεθοδολογικές καταγραφές – όλα αυτά τι τα θες;


Αντικατάσταση σκληρού δίσκου iMac - ired.gr\nΕγγύηση επισκευής 1 χρόνος\nΣε περίπτωση που πιστεύετε πως δεν σας επαρκεί ο διαθέσιμος χώρος του σκληρού δίσκου του iMac σας, θα χρειαστείτε αντικατάσταση σκληρού δίσκου. Αν είστε λάτρεις της μουσικής και του κινηματογράφου είναι σίγουρο πως δεν θέλετε να χάσετε τη συλλογή σας. Αν όμως ο σκληρός δίσκος επιβαρυνθεί και πιεστεί, μπορεί να υποστεί βλάβη και να πάψει να λειτουργεί, με αποτέλεσμα την απώλεια των δεδομένων σας.\nΑναγνώριση βλάβης σκληρού δίσκου iMac\nΣε περίπτωση βλάβης του σκληρού σας δίσκου θα έχετε να αντιμετωπίσετε τα ακόλουθα συμπτώματα:\nΈλλειψη ελεύθερου χώρου για τα νέα σας αρχεία.\nΟ σκληρός δίσκος κάνει θόρυβο κατά την ανάγνωση ή εγγραφή αρχείων.\nΗ εκκίνηση του συστήματος γίνεται πολύ αργά.\nΗ ανάγνωση και η εγγραφή δεδομένων καθυστερεί υπερβολικά.\nΛόγοι βλάβης σκληρού δίσκου iMac\nΟ σκληρός σας δίσκος είναι ένα από τα μέρη του iMac που χρησιμοποιούνται πιο συχνά και είναι λογικό να φθείρεται. Οι πιο συχνές αιτίες της βλάβης είναι οι παρακάτω:\nΥγρασία του περιβάλλοντος.\nΣκόνες και άλλα υλικά που παγιδεύονται στο εσωτερικό του iMac.\nΠαλαιότητα του μοντέλου.\nΕπισκευή σκληρού δίσκου iMac\nΗ επισκευή σκληρού δίσκου iMac μπορεί να γίνει με την αντικατάσταση του σκληρού δίσκου από έναν καινούργιο. Η διαδικασία αυτή μπορεί να θεωρηθεί και ως αναβάθμιση του iMac. Οι σκληροί που υπάρχουν στην αγορά είναι ολοένα και πιο αποτελεσματικοί, καθώς έχουν καλύτερους χρόνους λειτουργίας, μεταφέρουν περισσότερα δεδομένα ανά ανάγνωση κι έχουν μεγαλύτερη χωρητικότητα.\nΟι έμπειροι τεχνικοί μας θα αναλάβουν τη διαδικασία αντικατάστασης του σκληρού δίσκου σας. Στην περίπτωση που επιθυμείτε να κρατήσετε τα δεδομένα σας, μπορούμε να κάνουμε back up δεδομένων. Θα μεταφέρουμε τα αρχεία που θέλετε να κρατήσετε σ' έναν εξωτερικό δίσκο και θα τα αποθηκεύσουμε στον καινούργιο σας σκληρό μετά την εγκατάστασή του.\nΔεν έχετε παρά να απευθυνθείτε στους εξειδικευμένους τεχνικούς μας και να επιλέξετε την καλύτερη λύση για εσάς στις καλύτερες τιμές της αγοράς.


Αποκτήστε την καλύτερη βοήθεια που θα λάβετε ποτέ κατά τη διάρκεια των σπουδών σας, με την Υπηρεσία Proofreading. Σχεδιασμένη για να σας βοηθήσει να αποσπάσετε κάθε δυνατότητα της σκληρής δουλειάς σας, η Υπηρεσία Proofreading, σας δίνει τις συμβουλές και την υποστήριξη που σας αξίζει.\nΤέλειο proofreading, κάθε φορά.\nΧρησιμοποιούμε την λειτουργία “track changes” του Microsoft Word για να κάνουμε proofread την εργασία σας. Ο βαθμολογητής θα διορθώσει τυχόν λάθη ορθογραφίας και γραμματικής, βελτιώνοντας τη δουλειά σας.\nΕιδικοί διδάσκοντες και επαγγελματίες.\nΑφήνουμε κάποιον βαθμολογητή να επιμεληθεί την εργασία σας μόνο αν είναι κατάλληλος για να το πράξει. Αυτό σημαίνει ότι εγγυόμαστε ότι θα λάβετε σχόλια ειδικά για το θέμα και ότι θα υπάρχει σαφής εστίαση στην ακρίβεια των τεχνικών λεπτομερειών.\nΑνατροφοδότηση προσαρμοσμένη σε εσάς.\nΟ ειδικός μας βαθμολογητής θα σας δώσει στοχοθετημένη ανατροφοδότηση, ακριβώς όπως ένας λέκτορας ή καθηγητής. Θα προτείνουμε αλλαγές, βελτιώσεις, προσθήκες και διαγραφές, για να σας βοηθήσουμε να μεγιστοποιήσετε τον τελικό βαθμό σας.\nΗ υπηρεσία proofreading σας βοηθά να βελτιώσετε τις δεξιότητές σας. Ακολουθώντας τα σχόλιά μας, θα μάθετε πώς να εργάζεστε πιο αποτελεσματικά για την επίτευξη καλύτερων βαθμών στο μέλλον.


Συνεχίζεται το ξεκλήρισμα ηλικιωμένων | anagnostis.org - Ειδήσεις\nΑντί για τον Αχέροντα επιλέγουν τον Μολώχ της ασφάλτου\nΤα συχνά τροχαία ατυχήματα ηλικιωμένων θα πρέπει να απασχολήσουν το υπουργείο συγκοινωνιών, ως προς το θέμα της ανανέωσης αδειών.\nΜετά το ατύχημα και το δυστύχημα που είχαμε στην Αργολίδα, τις τελευταίες ημέρες, μια σειρά δυστυχημάτων έρχεται να φέρνει επί τάπητος την παράταση ή όχι της άδειας ικανότητας αλλά και των ιατρικών εξετάσεων που την συνοδεύουν.\nΑυτή την φορά στην Χίο Ι.Χ.Ε. αυτοκίνητο, εντοπίστηκε από αστυνομικούς ντεραπαρισμένο, σε παρακείμενο χωράφι , στο οποίο ήταν εγκλωβισμένοι, 83χρονος στη θέση του οδηγού και η 79χρονη σύζυγος του, στη θέση του συνοδηγού. Από την Πυροσβεστική Υπηρεσία απεγκλωβίστηκαν οι ανωτέρω, οι οποίοι και διακομίστηκαν στο Νοσοκομείο Χίου, όπου διαπιστώθηκε ο θάνατος του ημεδαπού, ενώ η συνοδηγός, νοσηλεύεται .


Λαμποράλ Κούτσα - Παναθηναϊκός: Infographic analysis - Euroleague - SPORT 24\nΛαμποράλ Κούτσα - Παναθηναϊκός: Infographic analysis\nΕπιμέλεια: Αλέξανδρος Τρίγκας Δημοσίευση: 13 Απρ. 2016 08:24\nΟ Παναθηναϊκός βρίσκεται στη Βιτόρια, διεκδικώντας τουλάχιστον μία εκτός έδρας νίκη σε βάρος της Λαμποράλ Κούτσα (στις 13/4 και τις 15/4). Ποιος είναι καλύτερος; Η ισπανική ομάδα εντός έδρας ή το "τριφύλλι" εκτός έδρας;\nΗ Λαμποράλ Κούτσα, πέρα από ευχάριστη έκπληξη της Euroleague, είναι η ομάδα που τιμάει όσο καμία άλλη το "σπίτι" της. Το σύνολο του Βέλιμιρ Περάσοβιτς έχει ηττηθεί μόλις μια φορά στη Fernando Buesa Arena στη διάρκεια της φετινής σεζόν, από τον Ολυμπιακό. Μία ήττα που δεν την "πλήγωσε", εν αντιθέσει με τους "ερυθρολεύκους", που δεν κατάφεραν να την εκμεταλλευτούν στην πορεία του Top 16.\nΤο δυνατό χαρτί της λοιπόν, θέλει να εκμεταλλευτεί στις δύο πρώτες αναμετρήσεις των playoffs απέναντι στον Παναθηναϊκό. Όπως άλλωστε τόνισε ο προπονητής των Βάσκων "η έδρα είναι πολύ σημαντική αφού στην Euroleague δεν είναι εύκολο να κερδίσεις μακριά από αυτή", καταδεικνύοντας τη σημασία πουν έχουν οι δύο αναμετρήσεις στη Βιτόρια για την ομάδα του. Έστω κι αν δεν μπορεί να υπολογίζει στις υπηρεσίες του Φαμπιάν Κοζέρ, ο οποίος -σύμφωνα με το τελευταίο ιατρικό ανακοινωθέν- θα μείνει εκτός μάχης λόγω ενοχλήσεων στη μέση.\nΑπ όλα τα παραπάνω, αυτό που προκύπτει και παρουσιάζει το μεγαλύτερο ενδιαφέρον είναι το κατά πόσο οι "πράσινοι" μπορούν να επιστρέψουν από την Ισπανία, έχοντας πάρει τουλάχιστον μία νίκη. Τα τεχνικά χαρακτηριστικά των επικείμενων αναμετρήσεων τα διαβάσατε στην αναλυτική παρουσία των ζευγαριών των προημιτελικών από τον Στέφανο Τριαντάφυλλο.\nΑπομένει λοιπόν να προσεγγίσουμε τα παιχνίδια από στατιστική πλευρά. Όχι ότι οι αριθμοί καταδεικνύουν κάτι με σαφήνεια. Απλά δίνουν έναν... τόνο στους δύο αγώνες που θα φιλοξενηθούν στη "Fernando Buesa Arena", με την ομάδα του Σάσα Τζόρτζεβιτς να στοχεύει στο "διπλό". Το Euroleague Greece συνέκρινε τις επιδόσεις των δύο μονομάχων, της Λαμποράλ Κούτσα στα εντός έδρας παιχνίδια και του Παναθηναϊκού σε αυτά που γίνονται μακριά από το ΟΑΚΑ, με τα συμπεράσματα να είναι αρκετά ενδιαφέροντα.\nΓια παράδειγμα, η ισπανική ομάδα έχει τη δεύτερη καλύτερη επίθεση σε εντός έδρας παιχνίδια με 87.2 πόντους ανά παιχνίδι (πίσω μόνο από την ΤΣΣΚΑ Μόσχας, που μετρά 93.1 πόντους), την ώρα που ο Παναθηναϊκός δέχεται μόλις 70.8 πόντους όταν αγωνίζεται εκτός έδρας. Όπως αντιλαμβάνεστε, αυτή η απόκλιση των 16.4 πόντων είναι σημαντική, και το ποια ομάδα θα φτάσει πιο κοντά στα δικά της νούμερα θα κρίνει πολλά για τον νικητή, είτε την Τετάρτη (13/4) είτε την Παρασκευή (15/4).\nΠαρεμπιπτόντως, η Λαμποράλ Κούτσα είναι πρώτη σε τρεις στατιστικές κατηγορίες: τα ριμπάουντ (με 39.2), τα κερδισμένα φάουλ (23.6) και τις εκτελεσμένες βολές (23.8), με το ποσοστό τις να φτάνει στο 79.2%, την ώρα που εκείνο του "τριφυλλιού" είναι αρκετά χαμηλότερο (70%). Επειδή όμως, δεν είναι όλα ιδανικά, το σύνολο του Βέλιμιρ Περάσοβιτς έχει δύο σημαντικά αρνητικά. Το ένα αφορά τις τελικές πάσες που μοιράζει, αφού με 15.2 ασίστ ανά εντός έδρας αγώνα είναι η δεύτερη χειρότερη ομάδα (πάνω μόνο από τη Ζάλγκιρις), ενώ είναι επίσης η πέμπτη χειρότερη ομάδα της Euroleague στην αναλογία ασίστ/λαθών (15.1/13.3). Αναφερόμαστε πάντοτε στους αγώνες που γίνονται στη Fernando Buesa Arena.\nΑπό την άλλη, ο Παναθηναϊκός έχει να υπερηφανεύεται για τις αμυντικές του επιδόσεις. Αυτό ήταν άλλωστε το "άρμα" του μέχρι τα playoffs της Euroleague, κι αυτό που μπορεί να κάνει τη διαφορά για να τον οδηγήσει (πάλι) στο Βερολίνο. Οι "πράσινοι" είχαν τη δεύτερη καλύτερη άμυνα σε όλο το Top 16, κάτι που θα πρέπει να επιστρατεύσουν για να κατεβάσουν αρκετά τη Λαμποράλ Κούτσα σε επίπεδο παραγωγικότητας. Με ενεργητικό άλλωστε στους 72.4 πόντους ανά παιχνίδι, μοιάζει προφανές πως το "τριφύλλι" νιώθει πιο άνετα όταν τα παιχνίδια πηγαίνουν σε χαμηλά σκορ και πιο αργό ρυθμό.\nΣημειώστε κάτι ακόμη: ο Παναθηναϊκός (στα εκτός έδρας) είναι καλύτερος από τη Λαμποράλ Κούτσα (στα εντός έδρας) στα δίποντα (53.3% έναντι 50.5%), αλλά αρκετά χειρότερος σε βολές (70% έναντι 79.2%) και τρίποντα (33.9% έναντι 40.7%).\nΑυτά και άλλα πολλά, μπορείτε να τα διαπιστώσετε ακόμη καλύτερα με τη βοήθεια των infographics


Θεσσαλονίκη: Ένας νεκρός και δύο τραυματίες από τη φωτιά στο "Παπανικολάου" - Newss.gr\nΑρχική ΕΛΛΑΔΑ Θεσσαλονίκη: Ένας νεκρός και δύο τραυματίες από τη φωτιά στο “Παπανικολάου”\nΘεσσαλονίκη: Ένας νεκρός και δύο τραυματίες από τη φωτιά στο “Παπανικολάου”\nΟι πυροσβέστες κατάφεραν να περιορίσουν και να σβήσουν τη φωτιά, με τις ζημιές να είναι σημαντικές και θα χρειαστούν μέρες για την αποκατάστασή τους έτσι ώστε να επαναλειτουργήσει η πτέρυγα. «Είναι σαν να έπεσε βόμβα» ανέφερε χαρακτηριστικά ο διευθυντής της κλινικής COVID-19 του Νοσοκομείου, Διαμαντής Χλωρός. Για «μεγάλη» και «δύσκολη» φωτιά, έκανε λόγο σε δηλώσεις του ο Συντονιστής Επιχειρήσεων της Πυροσβεστικής Υπηρεσίας Βορείου Ελλάδος, Υποστράτηγος Μάριος Αποστολίδης. «Στον θάλαμο αναπτύχθηκε πυροθερμικό φορτίο, έπεσαν σοβάδες…» είπε και συνεχάρη τους συναδέλφους τους για την άμεση κινητοποίηση.\nΠροηγούμενο άρθροΡωσία: Θέλει να διατηρήσει διπλωματικές σχέσεις με τις δυτικές χώρες\nΕπόμενο άρθροΗ Bayer θα επενδύσει περισσότερα από 1,3 δις ευρώ τα επόμενα τρία χρόνια στο πρόγραμμα Leaps by Bayer


Από A. Xρ.\t 18:28 - 16/11/2020\nΓια την απόφαση της κυβέρνησης να απαγορεύσει τις συγκεντρώσεις ενόψει της επετείου του Πολυτεχνείου μίλησε από το βήμα της Βουλής η υπουργός Παιδείας, Νίκη Κεραμέως, τονίζοντας ότι «δεν γιορτάσαμε ούτε την 25η Μαρτίου ούτε την 28η Οκτωβρίου. Έχουμε τόσους διασωληνωμένους, μπορούμε να τιμούμε την Ιστορία μας, αλλά πρέπει να προσαρμοστούμε στις συνθήκες» και συνέχισε λέγοντας ότι «στα σχολεία μας έχει προβλεφθεί να εορταστεί διαδικτυακά».\nΑπαντώντας σε σχετική επίκαιρη ερώτηση του βουλευτή του ΚΚΕ, Γ. Δελή, η κ. Κεραμέως τόνισε πως το υπουργείο κατάφερε να προμηθευθεί 90.000 φορητές συσκευές για την τηλεκπαίδευση στα σχολεία. «Όταν αναλάβαμε υπήρχαν 4.500 τέτοιες συσκευές και εξασφαλίσαμε να φτάσουν 90.000. 2.000% αύξηση δηλαδή», είπε χαρακτηριστικά.\nΑπό την πλευρά του ο βουλευτής του ΚΚΕ επανέλαβε τη θέση του κόμματός του πως το Πολυτεχνείο θα τιμηθεί όπως πρέπει, με όσους πρέπει, και με τον τρόπο που του αξίζει. «Να πάρετε πίσω την κατάπτυστη απόφαση για την απαγόρευση κυκλοφορίας. Τίποτα άλλο δεν μπορεί να γίνει ανεκτό», είπε.\nΒουλήΕπέτειος ΠολυτεχνείουΝίκη Κεραμέως


REBET CAFE: "Έσβησε" στα 80 του ο σπουδαίος μπλούζμαν Λουιζιάνα Ρεντ\n"Έσβησε" στα 80 του ο σπουδαίος μπλούζμαν Λουιζιάνα Ρεντ\nΑπο κάποια άλλη αφορμή ψάχνοντας πριν απο λίγο, "βρήκαμε" ότι ο περίφημος bluesman Louisiana Red, που μαζι με τον Στέλιο Βαμβακάρη φλερτάρισε δημιουργικά με το ρεμπέτικο, έφυγε απο τη ζωή στις 25 Φλεβάρη. Αναδημοσιεύουμε :\nΈνας αγαπημένος φίλος του ελληνικού κοινού, σταθερός επισκέπτης της Eλλάδας κάθε χρόνο από το 1987, ο μεγάλος κιθαρίστας της μπλουζ Λουιζιάνα Pεντ, έφυγε από τη ζωή το Σάββατο, λίγες μέρες πριν συμπληρώσει τα 80 του χρόνια. Σύμφωνα μ' έναν εκπρόσωπο της δισκογραφικής του εταιρείας στις ΗΠΑ, ο διάσημος μουσικός είχε πέσει σε κώμα, εξαιτίας προβλήματος στο θυρεοειδή του.\nΠέθανε σ' ένα νοσοκομείο της Γερμανίας, της δεύτερης πατρίδας του, αφού σ' αυτήν είχε εγκατασταθεί από τις αρχές της δεκαετίας του '80, επιστρέφοντας μόνο σποραδικά, για περιοδείες, στις ΗΠΑ, όπου και είχε γεννηθεί, στις 23 Μαρτίου του 1932 (σύμφωνα με την επικρατέστερη εκδοχή). Μάλιστα, σε μία από αυτές τις επισκέψεις του στην Αμερική, το 2009, ένα από τα πρώτα πράγματα που έκανε μόλις πάτησε το πόδι του στο σπίτι του ήταν να στείλει μία κόπια του τελευταίου του δίσκου στον πρώτο Αφροαμερικανό πρόεδρο της χώρας, Μπαράκ Ομπάμα.\nΚατά σύμπτωση, μόλις λίγες μέρες πριν το θάνατό του, το προεδρικό ζεύγος των ΗΠΑ είχε καλέσει στο Λευκό Οίκο τον Μπι Μπι Κινγκ, τον Μπάντι Γκέι, τον Τζεφ Μπεκ, τον Μικ Τζάγκερ και άλλες μεγάλες μορφές της μουσικής, για ένα εορταστικό αφιέρωμα στα μπλουζ.\nΜια ζωή στα... μέτρα του μπλουζ\nΗ μουσική δραστηριότητα του Λουιζιάνα Ρεντ αρχίζει στα πρώτα χρόνια της δεκαετίας του ’40, όταν, πιτσιρικάς ακόμη, έπαιζε φυσαρμόνικα και κιθάρα στους δρόμους για πενταροδεκάρες. Μέχρι που συνάντησε τον Μάντι Γουότερς, ο οποίος, γοητευμένος από το 12χρονο Pεντ, τον "υιοθέτησε" σαν το πνευματικό του παιδί και του έμαθε την τέχνη του μπλουζ, ώσπου αναδείχτηκε σε μία από τις πιο σημαντικές προσωπικότητες του είδους, περιοδεύοντας ασταμάτητα σε όλο τον κόσμο, τραγουδώντας τα μουσικά του βιώματα και παίζοντας με δεκάδες μπάντες και μουσικούς.\nΟ Ρεντ μεγάλωσε σε ορφανοτροφείο, κοιμόταν στους δρόμους και έκλεβε για να ζήσει. Η μητέρα του πέθανε μία εβδομάδα μετά τη γέννα, ενώ το 1942 ο πατέρας του σκοτώθηκε από την ακροδεξιά ρατσιστική οργάνωση Κου Κλουξ Κλαν.\nΆραγε, αν είχε διαφορετικά βιώματα ως παιδί, θα είχε γίνει αυτό που έγινε; «Δεν ξέρω, ίσως ναι ή ίσως όχι. Ζώντας τη ζωή που έζησα, πήρα περισσότερο μπλουζ από κάποιο άλλο πρόσωπο που μεγάλωσε με την οικογένειά του ή ήταν πλούσιο και δεν χρειαζόταν ν' ανησυχεί για τίποτα. Ο καθένας που έχει καρδιά και αυτή η καρδιά έχει ραγίσει, για κάποιο λόγο, κάποια στιγμή, έχει το μπλουζ μέσα του. Γιατί το μπλουζ δεν το νοιάζει αν είσαι πλούσιος ή φτωχός», τόνιζε ο Ρεντ, σε συνέντευξή του, στο "Έθνος", το Μάρτιο του 2011.\nΗ συνεργασία-σταθμός με τον Μάντι Γουότερς\nΌσον αφορά την πιο σημαντική συνεργασία της καριέρας του, αυτή ήταν με τον Μάντι Γουότερς. «Ο Μάντι ήταν ο πνευματικός μου πατέρας και αυτός που με έβαλε στη σκηνή και με σύστησε στο κοινό των μπλουζ. Θα τον αγαπώ και θα τον σέβομαι για όσο ζω», έλεγε στην ίδια εκείνη συνέντευξη, όπου, κάνοντας και σχέδια για το μέλλον, πρόσθετε: «Όσον αφορά το μέλλον, δεν έχουν μείνει και πολλοί θρυλικοί μπλούζμεν με τους οποίους να μην έχω συνεργαστεί. Θα συνεχίσω την πορεία μου και προσεύχομαι στο Θεό να παραμείνω υγιής και με καθαρό μυαλό, ώστε να μπορώ να γράψω νέα τραγούδια».\nΣτο πέρασμα των χρόνων, χτίζοντας μια λαμπρή καριέρα, ο Λουιζιάνα Ρεντ έλαβε 14 υποψηφιότητες και τρία βραβεία από το Ίδρυμα Μπλουζ, που εδρεύει στο Μέμφις.


Ποιοι λιθοβολούν την ανάπτυξη; - Απόψεις - Νέα Κρήτη\nΤώρα διαβάζετε: Ποιοι λιθοβολούν την ανάπτυξη;\nΠοιοι λιθοβολούν την ανάπτυξη;\nΟ Αντεισαγγελέας του Αρείου Πάγου έδωσε παραγγελία στον Προϊστάμενο της Εισαγγελίας Εφετών Θεσσαλονίκης να εξετάσει το ενδεχόμενο διορισμού Εφέτη Ανακριτή για να χειριστεί τις δικογραφίες που έχουν σχηματιστεί με αφορμή τα γνωστά και επαναλαμβανόμενα επεισόδια στη Χαλκιδική.\nΔεν ήσαν μεμονωμένα. Επεισόδια έλαβαν χώρα και στις 30 Μαρτίου 2012. Και στις 5 Αυγούστου 2012. Και τον περασμένο Οκτώβρη. Είχαμε επιθέσεις με κουκουλοφόρους. Με βόμβες μολότοφ. Με βεγγαλικά και ρόπαλα. Μόλις προχθές άλειψαν με βενζίνη εργαζόμενο. Για να τον πυρπολήσουν.\nΠροφανώς οι τοπικές δικαστικές Αρχές αποδείχθηκαν ανεπαρκείς. Διστακτικές μπροστά στη βία μειοψηφιών. Προκαταρκτικές εξετάσεις ή διώξεις σε βαθμό πλημμελήματος είναι προσχηματικές μπροστά στη διογκούμενη βία.\nΤη νομιμότητα την πήραν στα χέρια τους κουκουλοφόροι και ροπαλοφόροι. Κάποιοι ευθύνονται. Ευθύνονται και γιατί ενθαρρύνουν την ανομία. Ευθύνονται και γιατί δεν καταστέλλουν την κραυγαλέα παρανομία.\nΑυτό όμως που ενδιαφέρει είναι οι ανάγκες της Ελλάδας και η εικόνα της που μεταφέρεται στην οικουμένη. Η αντιμετώπιση της ανεργίας δεν επιτυγχάνεται με τις "ασπιρίνες" των επιδομάτων του ΟΑΕΔ. Χρειαζόμαστε νέες θέσεις εργασίας. Και αυτές δεν μπορούμε να τις ανακαλύψουμε πια στο δημόσιο τομέα. Θέλουμε προγράμματα και χρηματοδοτήσεις από την Ευρωπαϊκή Ένωση. Θέλουμε επενδύσεις από τους ιδιώτες.\nΌλη αυτή η βία δε βοηθάει. Αντίθετα μάλιστα. Οδηγεί την κοινωνία σε κατάρρευση.\nΕκτός και εάν κάποιοι αυτό φαντασιώνονται.


Τζούλια Νόβα: Πρώτη έξοδος με το νέο της αγόρι (video) | Ladytimes\nΝέα σχέση για την Τζούλια Νόβα\nΓύρισε σελίδα στην προσωπική της ζωή η ξανθιά καλλονή.\nΤον περασμένο Αύγουστο, η Τζούλια Νόβα παραδέχτηκε για πρώτη φορά στην εφημερίδα On Time ότι υπάρχει νέος άνδρας στη ζωή της, μετά το χωρισμό από τον Γιάννη Μάρκου, με τον οποίο ήταν ζευγάρι για 12 χρόνια και έφτασαν ένα βήμα πριν ανέβουν τα σκαλιά της εκκλησίας.\nΤο βράδυ της Τετάρτης (28/10) το πρώην κορίτσι του «Τροχού της Τύχης», πήγε για φαγητό με το αγόρι της σε γνωστό εστιατόριο στο κέντρο της Αθήνας και εκεί την «τσάκωσε» η κάμερα του «Ευτυχείτε».\nΗ ίδια μίλησε στον δημοσιογράφο της εκπομπής και δεν δίστασε να επιβεβαιώσει τη νέα της σχέση. Όπως θα δεις στο βίντεο, ο αγαπημένος της, ο οποίος ασχολείται με τον αθλητισμό και τα extreme sports, είναι ιδιαίτερα γοητευτικός και ταιριάζουν πολύ!\nΨάχνει νέο σπίτι μετά το χωρισμό\nΣτην κάμερα της εκπομπής Happy Day μίλησε η Τζούλια Νόβα και για την μετεγκατάστασή της σε νέο σπίτι.\n«Είμαι ακόμα σε φάση που ψάχνω να νοικιάσω σπίτι. Αυτό που ζητάω είναι δύσκολο να βρεθεί. Θέλω μεγάλο σπίτι στα βόρεια να χωράνε τα ρούχα μου και μεγάλο κήπο για τα σκυλιά μου» είπε χαρακτηριστικά.\nΤο σχόλιο της ξανθιάς καλλονής έφερε ένταση στο πλατό του Pop Up.\nΕίναι προκλητικό να βγαίνεις και να δηλώνεις ότι θέλεις ένα μεγάλο σπίτι για να χωρέσουν τα ρούχα σου. Ζούμε σε περιόδους που τα οικονομικά όλων είναι δραματικά, έχει καταστραφεί το μισό κομμάτι των εργαζομένων που είναι στην εστίαση, στον τουρισμό… Χρεοκοπούν άνθρωποι, δεν ξέρουμε τι μας περιμένει αύριο με τον κορονοϊό και βγαίνεις εσύ και μας λες ότι θες μεγάλο σπίτι για την ντουλάπα σου;» είπε η Αφροδίτη Γραμμέλη.


Αγαπητή «Α, μπα»: Να πω στην κοπέλα του ότι με φλέρταρε στο ίντερνετ; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Να πω στην κοπέλα του ότι με φλέρταρε στο ίντερνετ;\nΠαίζει πίσω από την οθόνη εκ του ασφαλούς\nαπό Λένα Φουτσιτζή 24.04.2019, 09:00 8.1k Views 51 Σχόλια\nΑ, μπα και αναγνώστες γεια σας. Έζησα χθες ένα πολύ αμήχανο σκηνικό. Υπάρχει ένα ωραίο παιδί, με το οποίο είχαμε μια πολύ minimal επαφή face to face από τη μεριά του οποίου έπαιζε κάποιο φλερτ που εκδηλωνόταν ιντερνετικά (πολλές καρδούλες ρε παιδάκι μου). Δεν ασχολήθηκα τότε με το θέμα, γιατί ήμουν σε σχέση. Κάποιο καιρό αφού χώρισα ο συγκεκριμένος τύπος επιδίωξε επαφή. Ελεύθερη είμαι, ας τον φλερτάρω λιγάκι που φαίνεται ωραίος. Τα μηνύματα εκδηλωτικά, πολλά υποσχόμενα και χειμαρρώδη από τη μεριά του, τα δικά μου πάντα πιο διακριτικά, δεν είναι του στυλ μου η εκφραστική υπερβολή. Την άλλη μέρα είπα να του ξαναστείλω, να δω μήπως βγούμε. Ε, και του έβγαζα τις κουβέντες με το τσιγκέλι. Σταμάτησα να στέλνω, παρόλα αυτά τον έβλεπα να με καρδουλώνει όποτε του ερχόταν. Επειδή το θέμα με έτρωγε έριξα εξονυχιστικό έλεγχο στα σόσιαλ και ανακάλυψα ότι έχει κοπέλα. Δεν την δείχνει πολύ, κάπου την έχει καταχωνιασμένη, μέχρι που άρχισε να την ανεβάζει σε stories και κάτι επετειακές φωτογραφίες και το συμπέρασμα είναι ότι η πολύ ζεστή σχεσάρα τους κρατάει 3 χρόνια. Δεν ξανασχολήθηκα. Και μια φορά ανοιχτή σχέση δεν είναι, τώρα θα είχαμε παίξει μπάλα, αλλά εξαφανίστηκε ενοχικά, όταν είδε ότι η μπάλα είναι δυνατόν να παιχτεί. Προτιμά να παίζει πίσω από την οθόνη του εκ του ασφαλούς. Φτάνουμε στο χθες, που είμαι εγώ με τον δικό μου σε μια εκδήλωση κι είναι και ο άλλος με την κοπέλα και την παρέα του και Α,μπα μου, είναι γνωστοί! Χαιρετηθήκαμε και γνωριστήκαμε με την κοπέλα του και ειλικρινά ντράπηκα. Την αράξαμε κιόλας και τα λέγαμε, πολύ γλυκιά και συμπαθητική, αξιόλογο άτομο και με έπιασαν τα νεύρα μου που τη δουλεύει έτσι ο παλιομάααα. Ξέρω από τώρα ότι θα ξαναβρεθούμε σύντομα, άσε που αυτή τη κοπέλα την έχω συναντήσει πολλές φορές και μόνη της σε άλλες εκδηλώσεις με κοινή μας γνωστή κι ας μην έχουμε μιλήσει. Θα ήταν πολύ παρεμβατικό από μέρους μου να της πω τι έχει παιχτεί; Είναι καλύτερο να την αφήσω στην ησυχία της και να κάνω ότι δεν έγινε ποτέ; Προσωπικά θα το εκτιμούσα πολύ αν κάποια κοπέλα ερχόταν με στοιχεία και με γλίτωνε από το υποθετικό χαϊβάνι, αλλά σίγουρα δεν ξέρω για εκείνη και δεν μπορώ να μάθω. Είναι λάθος να της το πω;\nΔεν έχει παιχτεί κάτι. Τι να της πεις, ότι διαδραματίστηκε πολύ καρδούλωμα; Όταν τέθηκε θέμα για τα περαιτέρω, εξαφανίστηκε. Δεν λέω ότι ήταν αθώο αυτό που έγινε, αλλά δε νομίζω ότι θα καταφέρεις κάτι, δεν έχεις αποδείξεις για κάτι χειροπιαστό. Το πιο πιθανό είναι ότι το ξέρει, ελπίζω να μην πιστεύεις ότι καρδουλώνει μόνο εσένα τόσο καιρό.\nΧ Λ Ι Μ Ι Τ Ζ Ο Υ Ρ Ε Σ. Δεν ξέρω αν γράφεται έτσι αλλά νιώθω κάθε γράμμα που πληκτρολογώ.\nΟύτε εγώ ξέρω πώς γράφεται, αλλά την ένιωσα κι εγώ όπως την έγραψες 😛\nΈτσι γράφεται, follow your heart. 😄\nΕξαιρετικό ρήμα το καρδουλώνω. Το θέμα της λέξης, η καρδούλα, προσθέτει ένα νάζι και μια πληθωρικότητα. Το λες και γεμίζει το στόμα σου:\n– Μιλάμε κάθε μέρα και με καρδουλώνει ανελέητα\n– Καρδούλωσέ με να γουστάρω\n– To καθημερινό καρδούλωμα κρατά τη σχέση ζωντανή κτλ\nΦαντάζεστε να χρησιμοποιούσαμε το καρδίζω αντί για καρδουλώνω; Πόσο ξενέρωτο! Άσε που παραπέμπει λίγο και σε κακο- καρδίζω.\nΚι εμένα μου άρεσε, θα το χρησιμοποιώ από εδώ και πέρα.\nAXAXAXAXA το “καρδίζω” κακοκαρδίζει, ενώ το καρδουλώνω κερδίζει!\nΘέλω κι εγώ καρδούλωμα!\nΣε καρδουλώνω, λαμβάνεις;\nΧαχαχαχα Και μένα μου άρεσε πολύ! Καρδουλωμα! Το λες και γεμίζει το στόμα σου.\nΕμένα, πάλι, μου θύμισε το ξεκαρδίζομαι.\nΤι μλκιες Χριστέ μου.Αυτό κατάλαβες από όλη την ερώτηση;\nΌτι δηλαδή πάντα οι κοπέλες είναι ύπουλες και θέλουν να εκδικούνται τους πρώην τους απλά και μόνο για νιώθουν εκείνες καλύτερα.Η ερώτηση δείχνει ξεκάθαρα έντονο ενδιαφέρον για την κοπέλα του αγοριού και πρόθεση για βοήθεια.\nΚαι έχει και πόσα λάικ το σχόλιο σου αν είναι δυνατόν. Θλίβομαι πολύ όταν βλέπω τέτοια σχόλια σε αυτή την στήλη.Όχι και εδώ ρε γαμωτο.\nΓιατί συγχύζεσαι ; εγώ δεν κατηγόρησα όλες τις κοπέλες…η ιστορία θα μπορούσε να ήταν και με αγόρι πρωταγωνιστή..δηλαδή επειδή έκανε κάποια like στα σοσιαλ μιντια αμέσως να τον κατηγορήσουμε για απιστία ; άσε που αυτή μπήκε στην διαδικασία να τον ψάξει και να ανακαλύψει ότι έχει σχέση…οπότε μάλλον τησ άρεσε αρκετά…και δεν πρόκειται για πρώην της όπως γράφεις…\nΠάντως, υπάρχει περισσότερη συντροφικότητα και αλληλοϋποστήριξη μεταξύ των γυναικών από όση έχετε μάθει να πιστεύετε ότι υπάρχει.\nΜην στεναχωριέσαι για τα σχόλια, όλοι “έξω από το χορό πολλά τραγούδια λέμε”, δεν συμφωνούν όλοι μαζί μας. Αν θες τη δική μου άποψη, μην ασχοληθείς καθόλου,η κοπέλα θα καταλάβει από τη γενικότερη συμπεριφορά του κάποια στιγμή αν θέλει να καταλάβει ποιον έχει δίπλα της.Κανείς δεν μπορεί να κρύψει τον αληθινό εαυτό του για πάντα. Αν πάλι τα καταφέρει, δεν είναι δική σου ευθύνη, δεν είστε φίλες με την κοπέλα στο σημείο να σε εμπιστευτεί για την πληροφορία που θέλεις να της δώσεις.\nΕγώ πάλι θλίβομαι που και εδώ μέσα κάποιος χαρακτηρίζει μλκς την άποψη κάποιου.\nΧαχαχα,ναι σε πείραξε αυτό;\nΑν κάποιος αύριο μεθαύριο κακοχαρακτηρίσει ένα αγαπημένο σου πρόσωπο χωρίς στοιχεία μην του πεις ότι αυτά που λέει είναι μλκιες και μην νευριάσεις.Βέβαια να μου πεις η κοπέλα δεν είναι ένα αγαπημένο σου πρόσωπο,οπότε who gives a shit…\nΣυμφωνώ, Σχολιάστρια. Πραγματικά, ένα κακό αστείο και οι απόψεις και τα likes. Και gaslighting στα καπάκια. Τόσο κλισέ, τόσο βαρετό, τόσο ανεπιθύμητο. Ναι Mirka, μαλακίες. Τέτοιες απόψεις δεν έχουν θέση εδώ. Γιατί πρέπει να είμαστε ευγενικές όταν ο άλλος μας προσβάλλει? Μα διάβασε τι λέει! Για φαντάσου μια κοπέλα να του λέει την παραπάνω ιστορία και αυτός να απαντάει ΑΥΤΟ. Όχι! Djali, ναι, απίθανο του φαίνεται μια γυναίκα να μην έχει κέντρο του κόσμου της τον άντρα και τις βολές του, αλλά θέλει γνήσια να βοηθήσει μια άλλη γυναίκα. Θα κλονιστεί ο μικρόκοσμός του διαφορετικά, πού να μπαίνει σε ιστορίες… Διαβάστε περισσότερα »\nΜαλακια επίσης είναι να βγάζετε αυθαίρετα συμπεράσματα και να γενικευετε.\nΚοπελιά και εγώ θα ήθελα να μου το έλεγε κάποιος αν το ήξερε αλλά ο περισσότερος κόσμος δεν λειτουργεί έτσι δυστυχώς\nΝαι, και δεν είναι απλώς «περίπτωση»· το είπε ξεκάθαρα η γυναίκα στην ερώτηση, όπως αναφέρεις κι εσύ.\nΣυμφωνώ και με Haifischnet, οι γυναίκες έχουμε περισσότερη αλληλεγγύη από όσο φαντάζονται οι «καρχαρίες» που αφήνουν συχνά σχόλια που αναπαράγουν προσβλητικά στερεότυπα που προωθεί η πατριαρχία για τις γυναίκες (δε θα ξεχάσω εκείνο που με εκνεύρισε περισσότερο απ´όλα, ότι η νεαρότερη γυναίκα με μεγαλύτερο άντρα είναι μαζί του για να τον κληρονομήσει, if you know what he means).\nΈχετε σκεφτεί κι εσείς ότι απλά δεν είναι δυνατόν να διατηρείται τόσο κόσμιο comment section στο ίντερνετ χωρίς να πέφτει βαρύς ο πέλεκυς του moderation? Επομένως, ζουν ανάμεσά μας αλλά δεν τους ακούμε γιατί είναι στη σίγαση; Και όταν βλέπεις πολλά λάικ σε ένα σχόλιο σαν αυτό, είναι τα πνεύματα που προσπαθούν να επικοινωνήσουν μαζί μας;\nΌλο αυτό speculation φυσικά αλλά αν υπήρχε τρόπος να μάθουμε θα το έβαζα το στοίχημα.\nΌλο γρίφους είσαι γέροντα…\nΤο πιο πιθανό είναι να ΜΗΝ το ξέρει αλλά μην κάνεις τίποτα γιατι δεν έχεις κάτι χειροπιαστό. Ακόμα και να είχες θα έλεγα να μην κάνεις. Η εμπειρία έχει δείξει να μην μπλέκεσαι σε άλλων σχέση.\nΈχω βρεθεί σε ανάλογη θέση και είχα φάει τρομερό δούλεμα από το σκουλήκι ότι με γουστάρει τρελά, χώρισε για μένα κτλ. Αν της το πεις, το πιθανότερο: 1. Να μην σε πιστέψει. 2. Να νομίσει ότι θες να της φας τον γκόμενο. 3.Να το πει στον γκόμενο κι αυτός να σκαρφιστεί μια φανταστική ιστορία του πως του την έπεφτες κι ήθελες η μέγαιρα να τους χωρισεις. 4. Να νιώσει αυτοπεποίθηση που ο γκόμενός της έχει τόσες “κατακτήσεις” αλλά τον έχει μόνο αυτή. (αυταπατη) Αν θες να το μάθει, το καλύτερο που έχεις να κάνεις είναι να της στείλεις σκρινσοτς και… Διαβάστε περισσότερα »\nΘα ομολογήσω ότι σε μικρότερη ηλικία το έχω κάνει και δεν κέρδισα απολύτως τίποτε. μάλιστα βγήκα και Κατίνα. Είχα μπλέξει με έναν που με κορόιδευε ψιλό γαζί ότι μόλις είχε χωρίσει, ενώ συνέχιζε κανονικά. Μόλις το έμαθα έστειλα screenshot στην κοπέλα με αποδεικτικά μηνύματα ότι μου πουλάει έρωτα και δεν υπολογίζει τη σχέση του με αποτέλεσμα αυτός να με μπλοκάρει από παντού, το ζευγάρι να συνεχίσει κανονικά τη σχέση του και 5 χρόνια μετά να είναι παντρεμένοι με παιδί; Θα πω την αλήθεια, δεν το έκανα από αλτρουισμό για να σώσω την κοπέλα. Το έκανα γιατί έβραζα από θυμό που… Διαβάστε περισσότερα »\nΤο χω πάθει κι εγώ αυτό με το ψιλό γαζί. Ακόμη δεν έχω ξεδιαλύνει αν πράγματι είχαν χωρίσει ή όχι, εγώ κοιμόμουν τον ύπνο του δικαίου και δεν ήξερα καν πως είχαν σχέση. Δεν έστειλα screenshots και τα σχετικά, δεν ασχολήθηκα καθόλου. Όμως η κοπέλα με έκανε block και επειδή έτυχε να βρεθούμε κάποιες φορές σε κοινή παρέα πέταγε φαρμακερές σπόντες για το πόσο “τσούλα” είμαι. Για την ιστορία, όταν χώρισαν (στα αλήθεια και οριστικά) ο μεσιέ επεδίωξε να ξαναβρεθούμε. Μου έστελνε μηνύματα, μου έκανε κομπλιμέντα, κτλ κτλ. Εννοείται τον συνάντησα, τον ξεφτίλισα με το γάντι και δεν ξανάμαθα νέα… Διαβάστε περισσότερα »\nΕντάξει είναι καραγκιοζηδες.\nΕγώ τον ίδιο τον είχα πετύχει μετά από 2 χρόνια από το σκηνικό, ξέροντας (από γνωστή της κοπέλας) ότι ετοιμάζουν το γάμο τους και μου έπιασε κουβέντα για το αν θυμάμαι τι ωραία περνούσαμε και να το επαναλάβουμε κάποια στιγμή.\nΠροφανώς οι κοπέλες τους τα ξέρουν αυτά και προφανώς δεν τα έκαναν μόνο σε εμάς, αλλά εφόσον δεν τους νοιάζει δεν ασχολείσαι.\nΜπράβο σου που έδειξες επίπεδο και δεν ασχολήθηκες από την αρχή.\nΑυτο που νομίζουν, οτι ο τρίτος είναι ο φταίχτης και ο ..τσούλος και οχι ο/η σύντροφος τους, εχει πολυ ενδιαφέρον. Ο εγωισμός είναι μεγάλος.\nΝα ακούς απο τον απατημένο να λέει “την παρέσυραν”, “αυτος φταίει,τι δουλειά είχε να μπει στο ζευγαρι” κτλ και να τραβάς το μαλλι σου.\nΕγω δεν έχω πιάσει άτομα, αλλα έχω συζητήσει μαζί τους ενω ήξεραν, οτι η σχέση τους κάνει παρτυ αλλου.\nΤίποτα, στο βρόντο μιλαγα κι εγω. Την Τρίτη μιλάγαμε και την Τετάρτη πήγαιναν παρακαλώντας. Κινδυνεύεις να μπλέξεις κιόλας.\nΟποτε ο καθένας στις δουλειές του.\nTo ότι ή θα βρεις τον μπελά σου ή θα βγεις φταίχτης/κατίνα/ζορίκλας είναι το μόνο σίγουρο.\nΕγώ να διευκρινίσω ότι δεν αναφέρομαι σε απλό φλερτ μέσω μηνυμάτων, αλλά σε σεξουαλική επαφή και τα screenshots συνομιλίας που έστειλα ήταν αποδεικτικά.\nΠροφανώς η κοπέλα ήξερε τη δραστηριότητα του, αλλά και οι 2 ήταν OK με αυτό.\nΤώρα αν η γραφούσα ισχυριστεί ότι της κάνει καρδούλες ο άλλος, το πολύ πολύ η κοπέλα να γελάσει..\nΚαλά εδώ εμένα ένας μου έλεγε ότι είμαι ο έρωτας της ζωή του ενώ είχε κάνει πρόταση στην κοπέλα του. Όταν αποκαλύφθηκαν όλα (ένα τέλειο σενάριο κομωδιας θα το γράψω μια μέρα) βγήκα η κακια της υπόθεσης που ‘ξεμυαλισε’ τον κακομοίρη.\nΔηλαδή για να καταλάβουμε. Δεν έγινε απολύτως τίποτα πέρα από μερικές καρδούλες στα σόσιαλ και ΜΙΑ μέρα που μιλήσατε και φλερτάρατε λίγο. Μόλις είδε ότι το’χει, εξαφανίστηκε και δεν ξανασχολήθηκε μαζί σου.\nΤι να της πεις ακριβώς;\nΤον πόνο της που της έριξε χυλόπιτα ο καρδουλωτής\nΕ μααααα 😂\nΜην ανακατευτεις. Μην ανακατευτεις. Abort mission, ABORT MISSION ΛΕΜΕΕΕΕΕ\nΝαι γεια σου,δεν ξέρω πώς να στο πω αλλά ο γκόμενος σου με καρδουλωνει στο φεισμπουκ.\nΕ χμμμ δεν ξέρω πως θα το πάρεις αλλά: Από την ιστορία που λες καταλαβαίνουμε ότi ο τύπος δε σε γουστάρει. Αν θεωρείς τις καρδούλες στα social φλερτ τότε υπάρχει πρόβλημα με εσένα όχι με την κοπέλα του. Και επίσης το “πολύ ζεστή σχεσάρα” δεν είναι κάτι που θα το κρίνεις εσύ από το αν εμφανίζονται μαζί στα social ή όχι. Είδαμε και Χρηστίδου με Μαραντίνη που το έπαιζαν ερωτευμένοι μέχρι πριν 2 μέρες στο Insta. Γενικά βγες από τα social και ζήσε.\nΠροηγούμενο άρθρο Πώς μπορώ να εργαστώ στον τομέα της προστασίας των ανθρώπινων δικαιωμάτων;\nΕπόμενο άρθρο Αγαπητή «Α, μπα»: Μπορούν τα παιδιά να αντιληφθούν ποιος τους αγαπάει και να δεθούν μαζί τους;


Home / LIFE / ΠΑΡΑΞΕΝΑ / Στοιχειωμένο το σπίτι που δολοφονήθηκε ο Νίκος...\nΣαν “βόμβα” έσκασε η δολοφονία του Νίκου Σεργιανόπουλου πριν από 11 χρόνια. Ο ηθοποιός, βρέθηκε νεκρός μέσα στο σπίτι του στο Παγκράτι με 21 μαχαιριές στο σώμα του. Τότε, η showbiz συγκλονισμένη από το τραγικό γεγονός, δεν μπορούσε να πιστέψει τι έχει συμβεί.\n«Κάθε νύχτα σχεδόν, ακούγονται φωνές, περίεργα τριξίματα, ακόμη και ουρλιαχτά»λέει γείτονας. «Η αύρα του νεκρού εξακολουθεί να τριγυρνά στο σπίτι, καθώς εκεί μέσα κρύβεται πολύς πόνος και πολλά αναπάντητα ”γιατί”» υποστηρίζει κάποιος άλλος.\nΝΙΚΟΣ ΣΕΡΙΑΝΟΠΟΥΛΟΣ ΣΠΙΤΙ ΣΤΟΙΧΕΙΩΜΕΝΟ


Πες μου έναν λόγο για να ζω :: Χριστιανική Αδελφότης Η ΛΥΔΙΑ\nΣυγγραφέας: Ελευθέριος Ελευθεριάδης\nΑναζητώντας τον σκοπό της ζωής\nΖούμε χωρίς ιδέα για το πού πάμε. Είμαστε σαν καράβια ακυβέρνητα. Tο πνεύμα της σύγχρονης εποχής θέλει να είναι αυτοσκοπός το ταξίδι: «Ζήσε τη ζωή σου», σου λένε. «Ρούφα την κάθε της στιγμή, αυτό έχει αξία».\nΘέλω να φανταστείς ένα καράβι με τις καλύτερες προδιαγραφές. Φτιάχτηκε στα καλύτερα ναυπηγεία. Έχει τα πιο σύγχρονα όργανα ναυσιπλοΐας και τους πιο ενημερωμένους χάρτες. Διαθέτει το πιο άξιο προσωπικό. Αν, όμως δε δώσουμε προορισμό στο καράβι αυτό, είναι καταδικασμένο να βουλιάξει.\nΔεν μπορεί ένα καράβι να μην έχει προορισμό... Ο προορισμός τού δίνει ασφάλεια. Ο προορισμός τού δίνει νόημα. Ο προορισμός είναι αυτός που κάνει τη διαφορά μεταξύ ζωής και θανάτου. Ο προορισμός είναι ανάγκη.\nΟ Ελευθέριος Γ. Ελευθεριάδης μέσα από παραδείγματα σύγχρονων ανθρώπων αλλά και προσωπικά του βιώματα διανύει μαζί μας ένα ταξίδι ωρίμασης και αναζήτησης του αληθινού σκοπού της ύπαρξης.


Αρχική » Όλα » Himalaya - Gasex\nΠροβολές: 2454 Κατασκευαστής: Himalaya\nΚωδικός Προϊόντος: SKU08586\nΕμποδίζει τη δημιουργία "φουσκωμάτων". Bοηθάει τη χώνευση μετά από βαριά και ακανόνιστα γεύματα.\nΔεν διαπιστώθηκε καμμία παρενέργεια ή αλληλεπίδραση με άλλο φάρμακο\nΤο Gasex ενεργεί γρήγορα και είναι τελείως ασφαλές, ακόμη και σε μακροχρόνιες θεραπείες.\nΠαρατεταμένη χρήση του Gasex βελτιώνει και διορθώνει τις πεπτικές λειτουργίες.\nΕτικέτες: Himalaya, Gasex, Συμπληρώματα, Διατροφής\nLierac - Hydrofilia Super Cream Corps 150ml\nΕιδικά σχεδιασμένη για ξηρό και ατοπικό δέρμα. Περιέχει μια κρέμα ενυδάτωσης και αναπλήρωτικό λιπιδ..


Έτσι έφυγε η Κλεοπάτρα Πατλάκη από τη Χριστίνα Λαμπίρη Έτσι έφυγε η Κλεοπάτρα Πατλάκη από τη Χριστίνα Λαμπίρη | Epirusblog.gr | Ιωάννινα Ήπειρος Ελλάδα\n«Είμαι ξεκάθαρη σε όλες μου τις σχέσεις, είτε είναι επαγγελματικές είτε προσωπικές. Από το περασμένο Πάσχα, είχα ενημερώσει τη Χριστίνα πως δεν θα συνεχίσω στο Epsilon. Θεώρησα πως αυτός ο κύκλος για μένα έκλεισε. Όταν λοιπόν την τελευταία μέρα της εκπομπής Labiri ανακοίνωσα τη λήξη της συνεργασίας μου με το κανάλι, το τηλέφωνό μου χτύπησε αμέσως κι αυτό μου έδωσε μεγάλη χαρά.\nΞέρεις, πολλές φορές δεν έχουμε ξεκάθαρη γνώμη για το πώς μετράμε στην πιάτσα και το ενδιαφέρον που εισέπραξα από τα κανάλια ήταν έντονο. Σε αυτό το σημείο θέλω να ξεκαθαρίσω πως δεν είχα βρει κάτι άλλο για να φύγω. Προέκυψε», δηλώνει η δημοσιογράφος στο περιοδικό People.\n«Αν και όλα τα χρόνια είχαμε άψογη συνεργασία, η τελευταία σεζόν ήταν δύσκολη. Η εκπομπή άλλαξε ρότα τρεις φορές. Όταν σε ένα διάλειμμα ενημέρωσα τη Χριστίνα πως δεν θα συνεχίσω, έχω την αίσθηση πως το άκουσε, αλλά δεν το πολυπίστεψε.\nΣτην τελευταία εκπομπή μού είπε πως θα ήθελε να συνεχίσουμε. Αυτό που της απάντησα είναι ότι θα ήθελα να πάει καλά και η επόμενη χρονιά να είναι εύκολη για εκείνη και να μην ξαναζήσει αυτά που ζήσαμε.\nΟι σχέσεις μας παραμένουν καλές και της εύχομαι τα καλύτερα σε όλους τους τομείς. Τώρα, αν θα συνεχίσουμε να έχουμε μια φιλική σχέση, αυτό είναι κάτι που θα φανεί στην πορεία. Από την πλευρά μου θα το ήθελα» λέει η Κλεοπάτρα Πατλάκη.\nshow biz 8251637223618259273


Για τον Μικρασιάτη γλωσσολόγο Μένο Φιλήντα, έναν από τους γενναιότερους αγωνιστές του δημοτικισμού (έναν επιφανή πνευματικό άνθρωπο της Νέας Ιωνίας) .2 – Ο Κόσμος της Ν. Φιλαδέλφειας\nΚαταχωρώ σήμερα στον «Κόσμο της Ν. Φιλαδέλφειας» το δεύτερο μέρος του γραφτού που αναφέρεται σε όσα στον τίτλο σημειώνω:\nΟ Μένος Φιλήντας, δια χειρός Φώτη Κόντογλου το 1924, δέκα χρόνια πριν τον θάνατό του\n«Θυμούμαι πώς τον πρωτογνώρισα (τον Μένο Φιλήντα): ήταν φθινόπωρο του 1924 όταν ήλθα κι εγώ να εγκατασταθώ στους Ποδαράδες (Νέα Ιωνία). Δεν είμαστουν και πολλοί ακόμη· λίγα ήσαν τα τελειωμένα σπίτια· ο τόπος ήταν γεμάτος γιαπιά και σωρούς οικοδομησίμων υλικών. Τον πρωταντίκρυσα να κατηφορίζει κάποιο δρόμο του συνοικισμού, φαρδύς και ευδιάθετος, στο μέσο μιας συντροφιάς νεαρών· σαν κλώσσα με τα κλωσσόπουλά της. Χάρηκα εξαιρετικά όταν πληροφορήθηκα πως ήταν ήδη εγκατεστημένος στον συνοικισμό αυτόν. Δεν είχα όμως καμμιά απολύτως γνωριμία μαζύ του ως τότε.\nΤις μέρες εκείνες μερικοί πατριώτες μου Βουρλιώτες οργάνωναν μαζύ μ’ άλλους ένα σωματείο για τα ζητήματα του δημιουργούμενου συνοικισμού κι είχαν αποφασίσει να βάλουν πρόεδρό τους τον Φιλήντα. Ζήτησαν και την δική μου γνώμη, η οποία όμως υπήρξε τελείως αντίθετη.\n-Αυτός, τους είπα, δεν κάνει γι’ αυτή την δουλειά. Είναι ένας άνθρωπος, όπως λένε, πνευματικός και σεις χρειάζεσθε έναν πρακτικό άνθρωπο, με κάποιες άλλες, διαφορετικές και πιο κατάλληλες για μια τέτοια θέση ιδιότητες. Ο Φιλήντας δεν είναι αυτός που χρειάζεσθε. Μπορείτε όμως να τον βάλετε στο Συμβούλιό σας για το κύρος του ονόματός του.\nΚάποιος του το είπε, επεδίωξε αμέσως να με γνωρίσει και μ’ απλωτά τα χέρια του και την βροντερή φωνή του μου είπε όταν συναντηθήκαμε:\n-Μπράβο παλληκάρι μου, έτσι είναι! Εγώ δεν είμαι γι’ αυτή την δουλειά· έχεις πολύ δίκιο.\nΚαι από τότε συνδεθήκαμε με μια στενώτατη, εγκάρδια φιλία, ως την μέρα που μας έφυγε.\nΤο επεισόδιο αυτό φανερώνει πιστεύω την σπάνια, αλλά και την ιδιόρρυθμη φινέτσα του ανθρώπου εκείνου, με την εξαιρετικά πληθωρική σωματική ιδιοσυστασία.\nΗ αναμνηστική αυτή επέτειος μάς υπενθυμίζει και μερικές άλλες ουσιαστικώτερες υποχρεώσεις προς τον άνθρωπο και το έργο του.\nΠρώτα-πρώτα πέρασαν είκοσι χρόνια και ακόμη δεν τυπώθηκε η «Νεοελληνική Γραμματική» του, το σοβαρώτερο όπως το εθεωρούσε, το κύριο έργο της ζωής του. Ο εκλεκτός μου φίλος, ο Διευθυντής του Γαλλικού Ινστιτούτου και ένθερμος, όπως είναι τόσον γνωστό, υποστηρικτής των Ελληνικών γραμμάτων κ. Οκτάβιος Μερλιέ, μου υποσχέθηκε να μελετήσει το ενδεχόμενο της εκδόσεώς της από το (Γαλλικό) Ινστιτούτο. Την έχω κρατήσει σοβαρά υπό σημείωσιν την υπόσχεσή του αυτή. Αν πραγματοποιηθή, είμαι βέβαιος ότι θα πρόκειται για μια ιδιαίτερα σημαντική εισφορά στην επιστήμη γενικώτερα.\nΔεύτερον κάποιο χρέος έχομε χωρίς άλλο κι εμείς οι συμπολίτες του της Νέας Ιωνίας. Ο Δήμος μας επί Δημαρχίας κ. Αθανασίου Παράσχου έδωσε το όνομά του σ’ ένα δρόμο. Ο «Ιωνικός Σύνδεσμος» τώρα, το μόνο, το αρμόδιο Σωματείο της Νέας Ιωνίας, εφ’ όσον όπως πιστεύω η σημερινή του Διοίκησις κατανοεί τον πνευματικό κατά πρώτο λόγο προορισμό του Σωματείου αυτού, θα έπρεπε και να οργανώσει με την ευκαιρία της εικοσαετίας από του θανάτου του ένα φιλολογικό μνημόσυνο. Θα αποτελέσει μια πράξη τιμής βέβαια στην μνήμη ενός επιφανούς πνευματικού δημιουργού της περιοχής μας, αλλά και μια πράξη που θα μας εξυψώσει ευρύτερα σαν κοινωνία πολιτισμένη».\nΟφείλω τώρα να σημειώσω ότι όσα καταχώρησα χτες και σήμερα στον «Κόσμο της Ν. Φιλαδέλφειας» είναι ένα γραφτό του εκλεκτού Μικρασιάτη (και Ιωνιώτη) Νίκου Ε. Μηλιώρη, που δημοσιεύθηκε στην Μικρασιατοπροσφυγική εφημερίδα «Προσφυγικός Κόσμος» την 1η Αυγούστου 1954.\nTagged: ΑΘΑΝΑΣΙΟΣ ΠΑΡΑΣΧΟΣ, ΓΑΛΛΙΚΟ ΙΝΣΤΙΤΟΥΤΟ, ΙΩΝΙΚΟΣ ΣΥΝΔΕΣΜΟΣ, ΜΕΝΟΣ ΦΙΛΗΝΤΑΣ, ΝΕΑ ΙΩΝΙΑ, ΝΙΚΟΣ Ε. ΜΗΛΙΩΡΗΣ, ΟΚΤΑΒΙΟΣ ΜΕΡΛΙΕ, ΠΡΟΣΦΥΓΙΚΟΣ ΚΟΣΜΟΣ


Σέρχιο Κόκε: "Άρης, το καλύτερο πράγμα που μου έχει συμβεί"\nΟ Σέρχιο ΚΟΚΕ εκτίει ποινή φυλάκισης στην Μάλαγα, αλλά αυτό δεν τον εμπόδισε να δώσει μια γραπτή συνέντευξη στην ισπανική ιστοσελίδα “eldesmarque.com“. Στη συνέντευξη του αυτή δεν παρέλειψε να αναφέρει τον μεγάλο του έρωτα, τον Άρη. Αναλυτικά όσο έγραψε η ισπανική ιστοσελίδα:\n1971: Λάθη και διαιτησία διαμόρφωσαν τη μεγάλη σε έκταση ήττα\nΑν νομίζατε πως οι σχέσεις Άρη και Μίχα τελείωσαν στον τελικό του 1970 στο Καυτατζόγλειο, κάνετε λάθος. Ο συγκεκριμένος διαιτητής βρέθηκε δεκάδες φορές μπροστά στην ομάδα μας και πάντοτε κατόρθωνε με τον ένα ή τον άλλον τρόπο να επηρεάζει αρνητικά τα αποτελέσματα της ομάδας μας, όπως ακριβώς έγινε στη μεγάλη σε έκταση ήττα που υπέστη ο Άρης στις 16 Μάη 1971 στο Καραϊσκάκης από τον Ολυμπιακό. (στο εξώφυλλο ο Νίκος Χρηστίδης πρωταγωνιστής μιας φάσης στα καρέ του Άρη)\nTags: 1971, ΟΣΦΠ\n1932: Δεύτερη αξέχαστη επτάρα στον Παναθηναϊκό!\nΣτις 15 Μαΐου 1932, ο Άρης πέτυχε μία από τις μεγαλύτερες νίκες του στον θεσμό του πρωταθλήματος. Ιδιαίτερη αξία δίνει το όνομα του θύματος που ήταν και πάλι ο Παναθηναϊκός! Το τελικό 7-0, πέντε αγωνιστικές πριν την λήξη του πρωταθλήματος της σεζόν 1931-32, εδραίωσε τον Άρη στην πρώτη θέση, τίτλο που τελικά κατέκτησε εύκολα, μερικές βδομάδες αργότερα.\nΣτον αντίποδα, πρόκειται για την μεγαλύτερη ήττα στην ιστορία των πρασίνων που σημειωτέον, λίγους μήνες πριν είχαν δεχτεί 7-2, πάλι από τον Άρη, εκείνη τη φορά για το κύπελλο!\nTags: ΠΑΟ, 1932\n1976: Ανέλπιστο Χ για τον Παναθηναϊκό στο Χαριλάου\nΜέτριος ο Άρης, σε ένα χωρίς βαθμολογικό ενδιαφέρον παιχνίδι έχασε την ευκαιρία για μια νίκη στο ντέρμπι επί ενός αδιάφορου και ελλιπή Παναθηναϊκού.\nΗ εμφάνιση του Άρη ήταν κακή και προβλημάτισε τους πάντες σχετικά με το μέλλον της ομάδας. Οι παίκτες απογοήτευσαν τους φιλάθλους που ήρθαν να τους παρακολουθήσουν, δεν πέτυχαν μια νίκη, έστω γοήτρου στο ντέρμπι, που θα έκλεινε με θετικό τρόπο την χρονιά για την ομάδα μας.\nΓήπεδο Χαριλάου Θεσσαλονίκης\nTags: ΠΑΟ, 1976\n2005: Όταν εμείς οι ίδιοι βγάλαμε τα μάτια μας\nΔεν ξέρω να μετράω πόσο άρειανος είναι ο ένας και πόσο ο άλλος. Στις 15 Μαΐου 2005 είχα πάει κι εγώ στο γήπεδο, με άγχος για την ομάδα μου που ήθελε μόνο νίκη απέναντι στον Ηρακλή για να ελπίσει σε σωτηρία.\nTags: ΗΡΑΚΛΗΣ, 2005\n1959: Σπουδαίο διπλό στο Αίγιο\nΣτις 15 Μαΐου 1959 ο Άρης πέρασε από μια από τις δυνατότερες έδρες του Πανελληνίου Πρωταθλήματος, από το Αίγιο του σπουδαίου εκείνα τα χρόνια Παναιγιάλειου. Η ομάδα της Πελοποννήσου έκανε την πρώτη της εντός έδρας ήττα στο πρωτάθλημα, στα πλαίσια της 14ης αγωνιστικής του πρωταθλήματος των 18 αγωνιστικών!\n(ΣΤΟ ΕΞΏΦΥΛΛΟ Ο ΒΑΓΓΕΛΗΣ ΠΕΤΡΑΚΗΣ ΣΕ ΜΙΑ ΕΠΕΜΒΑΣΗ ΤΟΥ ΑΠΕΝΑΝΤΙ ΣΤΗΝ ΕΠΙΘΕΣΗ ΤΟΥ ΠΑΝΑΙΓΙΑΛΕΙΟΥ)\nTags: 1959, ΠΑΝΑΙΓΙΑΛΕΙΟΣ\n1995: Κι όμως γυρίζει! Ανατροπή και νίκη επί του ΠΑΟ\nΣτις 14 Μαΐου 1995 ο Άρης υποδέχεται για την 31η αγωνιστική του πρωταθλήματος τον πρωτοπόρο και μετέπειτα πρωταθλητή Παναθηναϊκό. Ο Άρης κυνηγάει την έξοδο στο κύπελλο Ουέφα και έχει κάθε λόγο να χτυπήσει το παιχνίδι αυτό, 4 αγωνιστικές πριν το τέλος της περιόδου.\nTags: ΠΑΟ, 1995\n1938: Το ντεμπούτο του νεαρού Γιώργου Λασκαρίδη\nΤην ιστορία του Άρη της έγραψαν όλοι οι μεγάλοι παίκτες που τίμησαν τη φανέλα του θεού του πολέμου. Την τίμησαν οι καλοί προπονητές, οι μεγάλοι πρόεδροι, ο ανώνυμος κόσμος στην κερκίδα.\nΤην ιστορία του ποδοσφαιρικού Άρη όμως την έγραψαν ταυτόχρονα και δεκάδες παίκτες μικρότερου "βεληνεκούς", ποδοσφαιριστές που επάνδρωσαν την ομάδα για μικρότερο χρονικό διάστημα, παίζοντας λιγότερο, συνήθως ως αναπληρωματικοί των μεγάλων αστέρων.\nTags: 1938, ΟΣΦΠ\n1934: Εντυπωσιακή πεντάρα στον συνηθισμένο πελάτη\nAΡΗΣ -ΠΑΟΚ 5-3\nTags: ΠΑΟΚ, 1934\n1977: Εύκολα και άνετα πεντάρα στον Ατρόμητο\nΑΡΗΣ -ΑΤΡΟΜΗΤΟΣ 5-0\nΧωρίς κανένα ιδιαίτερο πρόβλημα, ο Άρης κάνοντας μια θαυμάσια εμφάνιση συνέτριψε με πέντε γκολ τον Ατρόμητο.\n(εξώφυλλο: Ο Τσιριγώτης προσπαθεί να διώξει στο 20', αλλά το μόνο που καταφέρνει είναι να βάλει την μπάλα στα δίχτυα της ομάδας του για το 2-0 του Άρη!)\nTags: 1977, ΑΤΡΟΜΗΤΟΣ\n1981: 2-2 στη Νέα Φιλαδέλφεια μετά από έντονο ...πυγμαχικό αγώνα!\nΠριν αρχίσει η ...πυγμαχία. Ο Φοιρός και ο Μπάγεβιτς έτοιμοι για γροθιές!\nΣτις 13 Μαΐου 1981 ο Άρης έπαιξε στα προημιτελικά του κυπέλλο εναντίον της ΑΕΚ στη Νέα Φιλαδέλφεια. Πρόκειται για τον πρώτο αγώνα που τελικά έληξε 2-2, ωστόσο αυτό για το οποίο χαρακτηρίστηκε ήταν τα τρομερά επεισόδια μεταξύ παικτών και παραγόντων των δύο ομάδων, επεισόδια που χρειάστηκαν τελικά την επέμβαση μιας διμοιρίας των ΜΑΤ για να εκτονωθούν.\nTags: αεκ, 1981\nΙσμαέλ Μπα: Ένα διαμάντι που δεν έλαμψε για τον Άρη\n1980: Σαν πρωταθλητής, σάρωσε με πεντάρα τη Δόξα\n1975: Δύσκολη νίκη επί του Ολυμπιακού Βόλου\n1986: Πετυχημένο ντεμπούτο του Σαμώλη εναντίον του Ολυμπιακού στον ημιτελικό\n1959: Εντυπωσιακή φιλική νίκη επί του Ηρακλή\n1960: Λύγισε τον Εθνικό με 1-0\nΔήλωση του Θόδωρου Καρυπίδη\n1962: Δεύτερη ισοπαλία και πρόκριση στο στρίψιμο της δεκάρας για τον Άρη!\n1999: Δύσκολη νίκη επί του Απόλλωνα με σούπερ Ναγκόλι\nΝυχτώνει και πάλι στη γειτονιά μας;\nΟ Θρίαμβος του 2004 (βίντεο)\nΈνινγκ: «Έχουμε προβλήματα, αλλά δεν έχει εύκολο έργο η ΑΕΚ»\nΚαρέρα: «Αν μπούμε με τον Άρη νομίζοντας ότι έχουμε κερδίσει τότε θα χάσουμε»\nΣαββατιάτικος Αθλητικός Τύπος - 4 Ιουλίου 2020\nΆρης - ΑΕΚ τα νούμερα της προϊστορίας\nΠΑΕ Άρης: Απάντηση στην ...απάντηση της ΕΠΟ\nΜπόσκος Νάσος (Θανάσης)


Συνήθεις ερωτήσεις: Ζητήματα εισόδου και κωδικών πρόσβασης\nOutlook Web App > Συνήθεις ερωτήσεις σχετικά με το Outlook Web App >\nΑυτές είναι οι ερωτήσεις των χρηστών σχετικά με ζητήματα εισόδου και κωδικών πρόσβασης.\nΠώς μπορώ να διορθώσω αυτό το σφάλμα: "Εσωτερικό σφάλμα HTTP 500" ή "Ο κωδικός ελέγχου ταυτότητας Liveld επέστρεψε το σφάλμα 0x8004920a, το οποίο υποδηλώνει ότι υπάρχει πρόβλημα με τις ρυθμίσεις του διακομιστή σας. Ελέγξτε το αρχείο καταγραφής εφαρμογής για αναλυτικές πληροφορίες και διορθώστε το πρόβλημα.";\nΤι μπορώ να κάνω, εάν έχω ξεχάσει τον κωδικό πρόσβασής μου;\nΓιατί δεν μπορώ να συνδεθώ στο λογαριασμό μου από την κινητή συσκευή μου ή το πρόγραμμα ηλεκτρονικού ταχυδρομείου του υπολογιστή μου μετά την επαναφορά ή την αλλαγή του κωδικού πρόσβασής μου;\nΠώς μπορώ να διορθώσω αυτό το σφάλμα: "Η είσοδος απέτυχε.";\nΤι μπορώ να κάνω όταν δεν μπορώ να συνδεθώ στο ηλεκτρονικό ταχυδρομείο μου;\nΕξακολουθώ να μην μπορώ να συνδεθώ στο ηλεκτρονικό ταχυδρομείο μου στο Outlook Web App.\nΗ διεύθυνση web που χρησιμοποιώ δεν λειτουργεί πλέον.\nΓιατί δεν μπορώ να αποσυνδεθώ από το λογαριασμό μου στο Outlook Web App;\nΓιατί ζητούνται οι πληροφορίες προφίλ μου όταν εισέρχομαι στο λογαριασμό μου στο Outlook Web App;\nΠώς μπορώ να επιδιορθώσω το ζήτημα βρόχου αποσύνδεσης που αντιμετωπίζω στο πρόγραμμα περιήγησης Safari;\nΚάντε εκκαθάριση των cookies και διαγράψτε τα προσωρινά αρχεία από το πρόγραμμα περιήγησης Web και προσπαθήστε να συνδεθείτε ξανά. Για να μάθετε περισσότερα, ανατρέξτε στο θέμα Εσωτερικό σφάλμα HTTP 500.\nΓια πληροφορίες σχετικά με τον τρόπο αλλαγής του κωδικού πρόσβασής σας, ανατρέξτε στο θέμα Αλλαγή του κωδικού πρόσβασης του λογαριασμού σας.\nΑν δεν θυμάστε τον κωδικό πρόσβασης, θα πρέπει να τον επαναφέρετε για να έχετε πρόσβαση στο λογαριασμό σας. Ανάλογα με τον τρόπο που έχει ρυθμιστεί ο λογαριασμός σας, ενδέχεται να υπάρχει μια σύνδεση Ξεχάσατε τον κωδικό πρόσβασής σας; ή παρόμοια στη σελίδα αλλαγής κωδικού πρόσβασης. Αν υπάρχει, χρησιμοποιήστε τη για να επαναφέρετε τον κωδικό πρόσβασής σας. Εάν δεν μπορείτε να επαναφέρετε τον κωδικό πρόσβασής σας με αυτόν τον τρόπο, επικοινωνήστε με την Υπηρεσία βοήθειας.\nΠρέπει να ενημερώνετε την τιμή κωδικού πρόσβασης στις ρυθμίσεις της κινητής συσκευής σας ή στο πρόγραμμα ηλεκτρονικού ταχυδρομείου υπολογιστή (για παράδειγμα, Apple Mail, Mozilla Thunderbird, Microsoft Outlook ή Windows Live Mail) κάθε φορά που αλλάζει ο κωδικός πρόσβασης.\nΓια να το επιλύσετε αυτό, βεβαιωθείτε ότι ο κωδικός πρόσβασης που εισάγεται στις ρυθμίσεις της κινητής συσκευής ή στις ρυθμίσεις του προγράμματος ηλεκτρονικού ταχυδρομείου υπολογιστή ταιριάζει με τον πιο πρόσφατο κωδικό πρόσβασης που χρησιμοποιείτε για είσοδο στο Outlook Web App. Για περισσότερες πληροφορίες, ανατρέξτε στο θέμα Αλλαγή του κωδικού πρόσβασης του λογαριασμού σας.\nΑυτό το μήνυμα σφάλματος μπορεί να εμφανιστεί, εάν:\nΠροσπαθήσατε πολλές φορές να συνδεθείτε στο λογαριασμό σας χρησιμοποιώντας λάθος διεύθυνση ηλεκτρονικού ταχυδρομείου ή λάθος κωδικό πρόσβασης.\nΑντιμετωπίζεται κάποιο ζήτημα διπλότυπου Windows Live ID.\nΓια να διορθώσετε το πρόβλημα, αναζητήστε μια σύνδεση στη σελίδα εισόδου για να επαναφέρετε τον κωδικό πρόσβασης. Εάν δεν δείτε μια σύνδεση για να επαναφέρετε ή να ανακτήσετε τον κωδικό πρόσβασης, επικοινωνήστε με την Υπηρεσία βοήθειας.\nΘα πρέπει να συνδεθείτε στο λογαριασμό σας στο Outlook Web App την πρώτη φορά που θα έχετε πρόσβαση σε αυτό. Αν η σύνδεσή σας ήταν επιτυχής την πρώτη φορά αλλά αργότερα δεν μπορέσατε να συνδεθείτε, δοκιμάστε κάποια από τις παρακάτω λύσεις:\nΧρησιμοποιήστε την πλήρη διεύθυνση ηλεκτρονικού ταχυδρομείου με το όνομα τομέα (παράδειγμα: tony@contoso.com) όταν συνδέεστε στο λογαριασμό σας.\nΒεβαιωθείτε ότι χρησιμοποιείτε το σωστό όνομα εισόδου. Για παράδειγμα, το όνομα εισόδου μπορεί να είναι απλώς το όνομα χρήστη (για παράδειγμα, Tony) ή η πλήρης διεύθυνση ηλεκτρονικού ταχυδρομείου σας (για παράδειγμα tony@contoso.com). Ο διαχειριστής σας θα πρέπει να σας δώσει αυτές τις πληροφορίες λογαριασμού μετά τη δημιουργία του λογαριασμού σας.\nΑν είστε βέβαιοι ότι χρησιμοποιείτε το σωστό Windows Live ID αλλά εξακολουθείτε να μην μπορείτε να συνδεθείτε, ίσως να έχετε συνδεθεί ήδη σε άλλη υπηρεσία χρησιμοποιώντας έναν διαφορετικό λογαριασμό Windows Live ID.\nΑποσυνδεθείτε από όλες τις εφαρμογές, όπως για παράδειγμα από το Windows Live Messenger, στις οποίες έχετε εισέλθει με λογαριασμό Windows Live διαφορετικό από το λογαριασμό που χρησιμοποιείτε για την είσοδο στο ηλεκτρονικό ταχυδρομείο σας. Στη συνέχεια, συνδεθείτε στο λογαριασμό σας ξανά. Για πληροφορίες σχετικά με τον τρόπο εντοπισμού της διεύθυνσης Web που πρέπει να χρησιμοποιείτε για τη σύνδεση στο λογαριασμό σας, επισκεφθείτε την ιστοσελίδα Τρόπος εισόδου στο ηλεκτρονικό ταχυδρομείο χρησιμοποιώντας πρόγραμμα περιήγησης Web.\nΕάν ήσασταν πελάτης BPOS και έχετε πραγματοποιήσει μετάβαση σε Microsoft Office 365, μεταβείτε στη διεύθυνση http://mail.office365.com για να συνδεθείτε στο Outlook Web App.\nΓια πληροφορίες σχετικά με τον τρόπο προσδιορισμού της διεύθυνσης Web που πρέπει να χρησιμοποιείτε για τη σύνδεση στο λογαριασμό σας, επισκεφθείτε την ιστοσελίδα Τρόπος εισόδου στο ηλεκτρονικό ταχυδρομείο χρησιμοποιώντας πρόγραμμα περιήγησης Web.\nΑν κάνετε κλικ στην επιλογή Έξοδος και το πρόγραμμα περιήγησης εξακολουθεί να περιμένει την ολοκλήρωση της αποσύνδεσης, κλείστε το παράθυρο του προγράμματος περιήγησης.\nΤην πρώτη φορά που συνδέεστε στο ηλεκτρονικό σας ταχυδρομείο στο Outlook Web App, ενδέχεται να σας ζητηθεί να συμπληρώσετε τις πληροφορίες του προφίλ σας. Αν ο λογαριασμός σας δημιουργήθηκε πριν από την 25η Οκτωβρίου 2007, ίσως σας ζητηθεί να συμπληρώσετε ξανά τις πληροφορίες του προφίλ σας. Αφού συμπληρώσετε τις πληροφορίες προφίλ και αποδεχτείτε τη συμφωνία παροχής υπηρεσιών και τη δήλωση προστασίας προσωπικών δεδομένων του Windows Live, δεν θα σας ζητηθούν ξανά αυτές οι πληροφορίες και θα πρέπει να μπορείτε να εισέρχεστε και να χρησιμοποιείτε το λογαριασμό όπως συνήθως.\nΕάν χρησιμοποιείτε ένα πρόγραμμα περιήγησης Web Safari για πρόσβαση στο λογαριασμό σας και αντιμετωπίσετε ένα βρόχο αποσύνδεσης, όταν επιλέγετε Έξοδος, ανατρέξτε στο θέμα Βρόχος αποσύνδεσης στο πρόγραμμα περιήγησης Safari.\nΑν εξακολουθείτε να έχετε απορίες, ανατρέξτε στις εξής συνδέσεις:


Η αρχή του τέλους | ΠΟΛΙΤΙΚΗ | antinews.gr\nΜέχρι και ονόματα ακούγονται, και πολιτικών και τεχνοκρατών, αλλά δεν έχει νόημα να αραδιάζουμε λίστες με τους πιο ικανούς. Για να γίνει κάτι τέτοιο θα πρέπει να συμφωνηθούν πολλά εκ των προτέρων, να υπογραφούν προγραμματικές συμφωνίες, να δοθεί συγκεκριμένος χρόνος στη νέα κυβέρνηση να βγάλει τα κάστανα από τη φωτιά, να φέρει τη χώρα σε ένα κανονικό δρόμο. Άλλωστε, ο διπλός κίνδυνος της οικονομικής κατάρρευσης και του Προσφυγικού πιέζει όλο και περισσότερο την Ελλάδα. Απαιτούνται στην παρούσα χρονική στιγμή στιβαρές κυβερνήσεις που θα πάρουν κρίσιμες και δύσκολες αποφάσεις. Αλλά δεν υπάρχουν πολλά περιθώρια για λάθη. Η πατρίδα κινδυνεύει να οδηγηθεί σε ένα χάος απίστευτο. Ποιος έχει το κουράγιο να αναλάβει την Ελλάδα τώρα που χρειάζεται συστράτευση όλων των σοβαρών δυνάμεων που έχουν απομείνει;\nΚαι το μεγάλο ερώτημα που τίθεται είναι ένα: Η Νέα Δημοκρατία πότε θα είναι έτοιμη να αναλάβει τα ηνία της χώρας; Γιατί τώρα δεν είναι και το ξέρουν όλοι στη Συγγρού. Εκτός κι αν πέσει στην παγίδα και νομίσει ότι μπορεί να κυβερνήσει μια χώρα που παραπαίει. Τότε αυτοί που αποθεώνουν σήμερα τον Κυριάκο θα τον βρίζουν σε μερικούς μήνες. Όπως έκαναν με τον Αλέξη. Όμως, η πατρίδα αυτή τη χρονική στιγμή δεν έχει περιθώρια για πειραματισμούς. Δεν έχει ανάγκη από αυτόκλητους σωτήρες. Τα ψέματα έχουν τελειώσει.\nΘΑΝΟΣ 29/01/2016 12:11:34\nΔΗΛΑΔΗ ΘΑ ΕΡΘΕΙ Ο ΚΥΡΙΑΚΟΥΛΗΣ ΣΑΝ ΣΩΤΗΡΑΣ?ΑΥΤΟΣ ΠΟΥ ΨΗΦΙΣΕ ΟΛΑ ΤΑ ΜΝΗΜΟΝΙΑ ΜΕ ΧΕΡΙΑ ΚΑΙ ΜΕ ΠΟΔΙΑ?ΡΕ ΜΑΣ ΚΟΡΟΙΔΕΥΕΤΑΙ?ΤΟ ΚΑΛΥΤΕΡΟ ΠΟΥ ΜΠΟΡΕΙ ΝΑ ΚΑΝΕΙ ΓΙΑ ΤΗΝ ΣΩΤΗΡΙΑ ΤΗΣ ΠΑΤΡΙΔΑΣ ΕΙΝΑΙ ΝΑ ΠΑΡΕΙ ΤΟ ΜΗΤΣΟΤΑΚΕΙΚΟ ΚΑΙ ΝΑ ΦΥΓΟΥΝ.ΑΡΚΕΤΑ ΕΣΩΣΑΝ ΤΗΝ ΧΩΡΑ ΤΟΣΑ ΧΡΟΝΙΑ.\nΤΤ @ ΘΑΝΟΣ 29/01/2016 20:03:15\n100 χρόνια μνημόνιο μπας και στρώσουμε. Αμάν πια, μέχρι και τους δικηγόρους της 17Ν, τα ζαβά των Εξαρχείων με τα No Borders κάνατε υπουργούς για να μην απολυθούν οι παιδεραστές.\n100 χρόνια μνημόνιο και συνταγματικό φρένο χρέους με αυτόματες περικοπές.\nΦΤΑΝΕΙ, ο κρατισμός διέλυσε τη χώρα και το έθνος. ΦΤΑΝΕΙ ΠΙΑ.\ngr74 29/01/2016 18:28:04\nΚαι ψήφισε και το συμφωνο συμβίωσης.Ο κος Γεωργιάδης που τόσο τον εκθειάζατε , ποιά είναι η θέση του για την εν λόγω πολιτική πράξη και θέση του νυν αρχηγού της ΝΔ;


ΣΟΔΕΙΑ: Παραμύθι εσκεμμένα ατελές [Ματίνα Αναγνωστοπούλου]\nΠαραμύθι εσκεμμένα ατελές [Ματίνα Αναγνωστοπούλου]\n[διηγήσεις] της Ματίνας Αναγνωστοπούλου\nΜια φορά κι έναν καιρό ήταν ένα χαριτωμένο παιδάκι που νόμιζε ότι ήταν πρίγκιπας. Αυτό ήταν λίγο περίεργο γιατί οι γονείς του δεν του είπαν ποτέ ότι ήταν βασιλιάδες, δεν ήταν άλλωστε. Οι ίδιοι είχαν περάσει πολλά βάσανα και δεν ήθελαν ο μικρός τους να μάθει από τόσο νωρίς ότι η ζωή είναι δύσκολη. Τον άφηναν λοιπόν λέγοντας: «Μικρός είναι ακόμα, θα μεγαλώσει και θα του περάσει».\nΌμως ο μικρός που νόμιζε ότι ήταν πρίγκιπας είχε αποφασίσει να μη μεγαλώσει. Αρνήθηκε να μάθει πώς να στέκεται στα πόδια του αφού οι γονείς του όλα του τα έφερναν στα χέρια. Δεν υπήρχε επιθυμία του που να μη γίνει άμεσα πραγματικότητα. Κάποια στιγμή ο κύκλος της ζωής τον άφησε μόνο. Οι παππούδες του είχαν καταφέρει με κόπο και σκληρή δουλειά και είχαν φτιάξει μια σημαντική περιουσία η οποία τώρα περνούσε κληρονομιά στο μικρό μας φίλο. Στη διαθήκη υπήρχε η οδηγία να την προσέχει και να την υπερασπίζεται συνεχίζοντας κι ο ίδιος τη σκληρή δουλειά.\nΜα ο μικρός που νόμιζε ότι ήταν πρίγκιπας πίστευε ότι είχε μόνο δικαιώματα και καμιά υποχρέωση. Προσέλαβε κάποιους και τους διόρισε να προσέχουν την περιουσία του. Ο ίδιος είχε πιο σημαντικά πράγματα να κάνει. Έφτιαξε για τον εαυτό του έναν αναπαυτικό θρόνο, κάθισε εκεί, άνοιξε τις οθόνες που έστησε παντού γύρω του και αφέθηκε να κοιτά τη ζωή μέσα από αυτές. Το μόνο που έκανε πότε πότε ήταν να υπερηφανεύεται για τους παππούδες και όλα όσα του είχαν αφήσει. Το έκανε μάλιστα με τόσο ζήλο που έφτανε να προσβάλλει τους γείτονές του και τις δικές τους περιουσίες. Θεωρούσε ότι όλοι τους ήταν κατώτεροί του και γι’ αυτό τον φθονούσαν και τον επιβουλεύονταν..\nδιαβάστε τη συνέχεια.. Εδώ\nΕτικέτες διήγημα, Ματίνα Αναγνωστοπούλου, της Έντυπης Έκδοσης, τχ.14 Τόπος: Spetses, Greece Αθήνα, Ελλάδα


Not moving.... but growing | UrbanLife.gr\nΔεν είναι μόνο τα βάζα,οι πίνακες, τα χαλιά και τα λοιπά διακοσμητικά αντικείμενα που ντύνουν ένα σπίτι.\nΕίναι τα φυτά αυτά που δεν το ντύνουν μόνο, το ζεσταίνουν, το χρωματίζουν και είναι και ευεργετικά γιατί πολλά από αυτά έχουν ιδιότητες που μας βοηθούν για παράδειγμα στον ύπνο, όπως η γαρδένιες και το γιασεμί.\n•Η σεφλέρα καθαρίζει την ατμόσφαιρα και η Σανσεβιέρια εξουδετερώνει βλαβερά αέρια.\nΥπάρχουν και αυτά που απαιτούν τη λιγότερη δυνατή φροντίδα για τους πολυάσχολους, όπως είναι η Κέντια που είναι πανέμορφη και δίνει ένα εξωτικό touch στο χώρο.\n• Η NASA έχει διαθέσει πολλούς πόρους και χρόνο για έρευνες της ποιότητας του αέρα σε αποστειρωμένα περιβάλλοντα. Εκτεταμένες έρευνες της διαστημικής υπηρεσίας των ΗΠΑ έδειξαν ότι τα φυτά εσωτερικού χώρου διαδραματίζουν κομβικό ρόλο στη βελτίωση της ποιότητας του αέρα: “τόσο τα φύλλα όσο και οι ρίζες των φυτών απομακρύνουν τους τοξικούς ατμούς από σφραγισμένα κτήρια και εγκαταστάσεις.\n• Μια μελέτη επιστημόνων του Γεωπονικού Πανεπιστημίου της Νορβηγίας υποστηρίζει ότι τα φυτά εσωτερικού χώρου μειώνουν τις πιθανότητες εκδήλωσης ξηροδερμίας, κρυώματος, πονόλαιμου και βήχα. Άλλες έρευνες αποδεικνύουν ότι η αυξημένη υγρασία μειώνει τις πιθανότητες μετάδοσης και επιβίωσης του ιού της γρίπης.\n• Όπως υποστηρίζει μελέτη του Texas A&M University, οι ασθενείς που ασχολούνται με τα φυτά μειώνουν τον χρόνο της αποκατάστασης μετά από διάφορες θεραπείες.\n• Με την εισπνοή εισέρχεται οξυγόνο στο σώμα και με την εκπνοή απελευθερώνεται διοξείδιο του άνθρακα. Με τη διαδικασία της φωτοσύνθεσης τα φυτά επιτυγχάνουν το αντίστροφο κατά κάποιο τρόπο: απορροφούν διοξείδιο του άνθρακα και απελευθερώνουν οξυγόνο στην ατμόσφαιρα συμβάλλοντας καθοριστικά στον περιορισμό των αερίων ρύπων. Σε κάθε περίπτωση δεν βάζουμε φυτά στην κρεβατοκάμαρα.


Εστιατόρια στο Χαλάνδρι | e-flya.gr\nΚατάλογος με όλα τα εστιατόρια στο Χαλάνδρι. Στην ενότητα αυτή θα βρείτε όλα τα εστιατόρια που βρίσκονται γύρω από το Χαλάνδρι. Ελληνικές παραδοσιακές γεύσεις, μαγειρευτά φαγητά, ιταλικά εστιατόρια, κινέζικο φαγητό, έθνικ κουζίνες και γκουρμέ βραβευμένα εστιατόρια. Όλα τα εστιατόρια στο Χαλάνδρι με χάρτες, τηλέφωνα, διευθύνσεις και φωτογραφίες.\nΠλατεία Ελευθερωτών 8, Χαλάνδρι 210 6848178\nΕυφάνταστη ελληνική δημιουργική κουζίνα με αγνά υλικά απο την φύση! Στο Ψωμί & Αλάτι φροντίζουμε να γευτείτε πιάτα που θα σας εκπλήξουν με την απλότητά τους και θα σας ικανοποιήσουν απόλυτα με την νοστιμιά τους.\nΚ. Βάρναλη 26, Χαλάνδρι 210 6834228\nΣημαίνει η ταβέρνα του Κλαούντιο και είναι από τις πιο αυθεντικές ιταλικές γωνιές της πόλης. Σπιτικό ιταλικό φαγητό με έμφαση στην φρεσκάδα και την αυθεντικότητα. Έχει πλέον καθιερωθεί ως η πρώτη επιλογή αυθεντικού ιταλικού εστιατορίου.\nΜεταμορφώσεως 1, Χαλάνδρι 210 6006696\nΌλες οι Κινέζικες γεύσεις και sushi bar, σε ένα εστιατόριο, για τους φανατικούς φίλους της Ασιατικής κουζίνας. Γευστικές αποδράσεις στην Ανατολή με επιλεγμένα υλικά εξαιρετικής ποιότητας, και πάντα σε μοναδικές τιμές!\nΠαπανικολή 66, Χαλάνδρι 210 6830355\nΈνα εστιατόριο για τους λάτρεις της ιταλικής κουζίνας, με αυθεντικές γεύσεις σε ένα ιδιαίτερα προσεγμένο μενού. Φρέσκα υλικά και παραδοσιακές συνταγές δημιουργούν γευστικά πιάτα, τα οποία θα απολαύσετε.\n30 SomethingPizza Bar\nΠλατεία Ηρώων 8, Χαλάνδρι 210 6899227\nBarbarossa AthensCollab Fish & Sushi Restaurant\nΕθ. Αντιστάσεως 39, Χαλάνδρι 210 6841156\nBotrini's RestaurantΜεσογειακή Κουζίνα\nΒασιλέως Γεωργίου 24Β, Χαλάνδρι 210 6857323-4\nCapricciosaΕλληνικό Μαγειρευτό Φαγητό\nΛεωφόρος Μεσογείων 279, Χαλάνδρι 210 6714111\nCasa Del ToroSteak House\nΛεωφ. Πεντέλης 41, Χαλάνδρι 210 6800972-3\nChefi The RestaurantBoutique εστιατόριο\nΠερικλέους 31, Χαλάνδρι 210 6815774\nDa NonnaΙταλική Κουζίνα\nΟμήρου 24, Χαλάνδρι 210 6830009\nDai Due AmiciTrattoria Moderna\nΑγίου Γεωργίου 28, Χαλάνδρι 216 8009600\nΛ. Κηφισίας 222, Χαλάνδρι 210 6742229\nΛυκούργου 4, Χαλάνδρι 210 6754821\nHide & SeekAll day bar restaurant\nΛ. Κηφισίας 254, Χαλάνδρι 210 6776747\nΒασ. Γεωργίου 34, Χαλάνδρι 210 6835759\nPars RestaurantΠερσικό εστιατόριο\nΠαλαιολόγου 15, Χαλάνδρι 210 6817277\nPink ElephantΙνδικό εστιατόριο\nΣωκράτους 4A, Χαλάνδρι 210 6814600\nWhite ElephantΑσιάτικη Κουζίνα\nΑγίας Παρασκευής 124, Χαλάνδρι 210 6855581\nYοshi Sushi Bar\nΓρ. Γυφτοπούλου 7, Χαλάνδρι 216 7006857\nΠλ. Ελευθερωτών 4, Χαλάνδρι 210 6617353\nΑριστοτέλους 43, Χαλάνδρι 210 6800808\nΧρυσοστόμου Σμύρνης 3, Χαλάνδρι 210 6891222